cyanic-selkie/wikianc huggingface dataset:
മേരി എം. ക്രോഫോർഡ്
കരിയർ
1918 ജൂണിൽ മെഡിക്കൽ വനിതാ നാഷണൽ അസോസിയേഷന്റെ ചെയർമാനായി ക്രോഫോർഡ് നിയമിതയായി. 1919 -ൽ ഫെഡറൽ റിസർവ് ബാങ്കിൽ അതിന്റെ മെഡിക്കൽ ഡയറക്ടർ എന്ന നിലയിൽ ഒരു മെഡിക്കൽ വകുപ്പ് സൃഷ്ടിക്കാൻ അവർ നേതൃത്വം നൽകി. 1929 -ൽ അവരുടെ ക്ലബ്ബിൽ അമേരിക്കൻ വുമൺസ് അസോസിയേഷന്റെ ആരോഗ്യ സേവനത്തിന്റെ തലവനായി.
അവലംബം
വർഗ്ഗം:1884-ൽ ജനിച്ചവർ വർഗ്ഗം:1972-ൽ മരിച്ചവർ വർഗ്ഗം:20-ആം നൂറ്റാണ്ടിലെ വനിതാ ശാസ്ത്രജ്ഞർ
കമല കൃഷ്ണസ്വാമി
കമല കൃഷ്ണസ്വാമി പോഷകാഹാര ശാസ്ത്രജ്ഞയാണ്.ഹൈദെരാബാദിലെ ദേശീയ പോഷകാഹാര ഇൻസ്റ്റിറ്റ്യൂട്ടിലെ ശാസ്ത്രജ്ഞയാണ്.ഭാരത പോഷകാഹാര സംഘത്തിന്റെ(Nutrition Society of India) ഡയരക്ടാരായിരുന്നു.
ജീവചരിത്രം
ഒസ്മാനിയ സർവകലാശാലയിൽ നിന്ന് എംബിബിഎസ്സും ആന്തരിക മരുന്നിൽ എംഡിയും നേടി. ലോക ആരോഗ്യ സംഘടനയുടെ വിശിഷ്ടാംഗത്വത്തിൽ സ്വീഡനിലെ കരോലിൻസ്ക ഇൻസ്റ്റിറ്റ്യൂട്ടിൽ നിന്ന് ക്ലിനിക്കൽ ഫാർമക്കോലജല്യിൽ പരിശീലബനം നേടി. ദേശീയ പോഷകാഹാര ഇൻസ്റ്റിറ്റ്യൂട്ടിൽ 1964ൽ ചേർന്നു. 1997ൽ അതിന്റെ ഡയറക്ടറുമായി..
ഫ്രഞ്ച് സുഡാൻ
സ്വതന്ത്ര മാലിയുടെ ഭാഗമായ പ്രദേശമാണ് ഫ്രഞ്ച് സുഡാൻ (French Sudan Soudan français; السودان الفرنسي as-Sūdān al-Faransī) .സ്വാതന്ത്ര്യം നേടുന്നത് വരെ പടിഞ്ഞാറെ ഫ്രഞ്ച് ആഫ്രിക്ക ഫെഡറേഷൻറെ ഭാഗമായിരുന്ന ഫ്രഞ്ച് കോളനി അതിർത്തിയായിരുന്നു.
ഫ്രഞ്ച് സൈന്യത്തിൻറെ സൈനികാവശ്യങ്ങൾക്കായി വ്യാപകമായി ഉപയോഗിച്ചിരുന്ന പ്രദേശമായിരുന്നു ഇത്. 1890-ൻറെ മധ്യത്തോടെ പൗര ഭരണത്തിൻ കീഴിലായി. രണ്ടാം ലോക യുദ്ധത്തിന് ശേഷം മോഡിബോ കീത്തയുടെ നേതൃത്വത്തിൽ ആഫ്രിക്കൻ ഡെമോക്രാറ്റിക് റാലി (RDA) എന്ന പ്രസ്ഥാനം ഈ പ്രദേശത്തിൻറെ സ്വാതന്ത്ര്യത്തിനു വേണ്ടി യത്നിച്ചു.
1960 ൽ ഫ്രഞ്ച് സുഡാൻ കോളനി ഔദ്യോഗികമായി മാലി റിപ്പബ്ലിക് ആയി മാറി .സെനഗൽ, ഫ്രാൻസ് എന്നീ രാജ്യങ്ങളിൽ നിന്ന് രാഷ്ട്രീയമായി അകലം പാലിച്ചുതുടങ്ങുകയും ചെയ്തു.
വർഗ്ഗം:മാലി
ഹുവാങ്ഹിടൈറ്റൻ
മാക്രോനർനിയ എന്ന ജീവശാഖയിൽ പെട്ട ഒരു ദിനോസർ ജെനുസ് ആണ് ഹുവാങ്ഹിടൈറ്റൻ. തുടക്ക ക്രിറ്റേഷ്യസ് കാലത്ത് ആണ് ഇവ ജീവിച്ചിരുന്നത്. ഫോസ്സിൽ കണ്ടു കിട്ടിയിട്ടുള്ളത് ചൈനയിൽ നിന്നും ആണ്. സസ്യഭോജികൾ ആയിരുന്നു ഇവ. ടൈപ്പ് സ്പീഷീസ് പേര് Huanghetitan liujiaxiaensis നല്കിയത് 2006 -ൽ ആണ്. പേരിന്റെ അർഥം മഞ്ഞ പുഴയുടെ ടൈറ്റൻ എന്നാണ്. രണ്ടു ഉപവർഗ്ഗങ്ങൾ ആണ് ഇവയ്ക്ക് ഇപ്പോൾ നിലവിൽ ഉള്ളത്.
ഫോസിൽ
2004 ൽ ആണ് ഇവയുടെ ഫോസിൽ ഖനനം ചെയ്തത്. 2006 ൽ വർഗ്ഗീകരണവും നടന്നു. ഫോസിൽ ആയി കിട്ടിയിട്ടുള്ള ഭാഗങ്ങൾ ഇവയാണ്, രണ്ടു നട്ടെല്ലിന്റെ ഭാഗം , ഇടുപ്പെല്ലിന്റെ ഭാഗം , വാരി എല്ലുകൾ , തോൾ പലക.
ശരീര ഘടന
ഇവയുടെ വാരി എല്ലിന് 3 മീറ്റർ നീളം ആണ് കണക്കാക്കിയിട്ടുള്ളത് ഇത് വെച്ച് നോക്കുംപ്പോൾ ഇന്നേ വരെ ഭൂമിയിൽ ജീവിച്ചവയിൽ ഏറ്റവും ബ്രഹുത്തായ ശരീരം ഉള്ള ജീവി ആവും ഇവ. ഏഷ്യയിൽ നിന്നും കണ്ടെത്തിയതിൽ വെച്ച് ഏറ്റവും വലിയ ദിനോസറുകളുടെ കൂട്ടത്തിൽ ആണ് ഇവ പെടുക.
കുടുംബം
സോറാപോഡ് കുടുംബത്തിൽപെട്ട പെട്ട ദിനോസർ ജെനുസ് ആണ് ഹുവാബിസോറസ്.
അവലംബം
വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ വർഗ്ഗം:ഏഷ്യൻ ദിനോസറുകൾ
ആൾക്കൂട്ടം
ആനന്ദിന്റെതായി പ്രസിദ്ധീകരിക്കപ്പെട്ട ആദ്യ നോവലാണ് ആൾക്കൂട്ടം.മലയാള നോവൽ സാഹിത്യചരിത്രത്തിലെ ഒരു വഴിത്തിരിവായി കരുതപ്പെടുന്ന പ്രസ്തുത ഗ്രന്ഥം 1970-ൽ പ്രസിദ്ധീകരിക്കപ്പെട്ടു.
മലയാള നോവൽ സാഹിത്യചരിത്രത്തിലെ ഒരു വഴിത്തിരിവായി കരുതപ്പെടുന്ന നോവൽ
“വിക്ടോറിയ ടെർമിനസ്സിലെ പ്ലാറ്റ്‌ഫോമുകളിലൊന്നിൽ ഒരു വണ്ടിവന്നു നിന്നു. താഴ് വരകളും മരുഭൂമികളും താണ്ടിയും നാട്ടിൻപുറങ്ങളെമറിച്ചും നഗരങ്ങളെതുളച്ചും ദിവസങ്ങളോളം കിതച്ചോടി വണ്ടി. ഇപ്പോൾ ടെർമിനസ്സിലെ ബഫറുകളിൽ മുട്ടി അതു വിശ്രമിച്ചു.
വണ്ടിനിന്നതോടെ അതിന്റെ വാതിലുകളിൽക്കൂടിയും ജനലുകളിൽക്കൂടിയും മനുഷ്യർ ധിറുതിപിടിച്ചു പുറത്തു ചാടാൻതുടങ്ങി. കരിയുംപൊടിയുംപറ്റി കറുത്ത മനുഷ്യർ. ചിരിയും അമ്പരപ്പും മ്ലാനതയും അവരുടെ മുഖത്ത് ഇടകലർന്നു. ഭാഷയോ ആശയങ്ങളോ ഇല്ലാത്ത ഇരമ്പൽ. വണ്ടിനിന്നപ്പോൾ അതിൽനിന്ന് അടർന്നുപോന്ന ആ ജീവിതത്തിന്റെ തുണ്ടുകൾ അതിന്റെ ചലനത്തെയും ശബ്ദത്തെയും ഏറ്റുവാങ്ങിയതുപോലെ; പക്ഷേ ലക്ഷ്യം കിട്ടാത്തതുപോലെ അവർ പ്ലാറ്റ്‌ഫോമിൽ നിന്നു തിളച്ചതേയുള്ളു….!”
ആനന്ദിന്റെതായി പ്രസിദ്ധീകരിക്കപ്പെട്ട ആദ്യ നോവലാണ് ആൾക്കൂട്ടം. മലയാള നോവൽ സാഹിത്യചരിത്രത്തിലെ ഒരു വഴിത്തിരിവായി കരുതപ്പെടുന്ന ഈ നോവൽ 1970ലാണ് പ്രസിദ്ധീകരിക്കപ്പെട്ടത്. അന്നുവരെയുണ്ടായിരുന്ന നോവൽസങ്കല്പത്തിനു മാറ്റം വരുത്തുന്നതായിരുന്നു ആനന്ദിന്റെ ഈ നോവൽ. അതുവരെ കഥാപാത്രങ്ങൾ എന്ന ചെറിയ സ്ഥലത്തുനിന്നും സമൂഹം എന്ന വിശാല ഇടത്തിലേക്ക് വികസ്വരമാകുന്ന നോവൽ ഘടനയായിരുന്നുണ്ടായിരുന്നത്. ഒരു കേന്ദ്രത്തിൽനിന്നും വിസ്തൃതിയിലേക്ക് ചലിക്കുന്ന തിരമാലകളുടെ ചക്രവ്യൂഹങ്ങൾ നോവലുകളുടെ പൊതു സ്വഭാവം ആയിരുന്നു. ഈ ഒരു അവസ്ഥയിലേക്കാണ് ആനന്ദിന്റെ നോവലുകൾ വരുന്നത്‌
ആഖ്യാനത്തിൽ നോവൽ പിന്തുടർന്നു വന്ന ഈ യാത്രയുടെ നേരേ വിപരീതദിശയിൽ സഞ്ചരിക്കാനാണ് ആനന്ദ് ശ്രമിച്ചത്. നോവലിന്റെ വ്യക്തികേന്ദ്രിതമോ കുടുംബകേന്ദ്രിതമോ ആയ ഘടനയിൽനിന്നും വിടുതി നേടി വൈവിധ്യം നിറഞ്ഞ സമൂഹത്തെ ഒരേയൊരു ആഖ്യാനകേന്ദ്രമാക്കി എന്നതാണ്ആനന്ദ് ചെയ്ത മാറ്റം. അതായത്, രാഷ്ട്രത്തിന്റെയും സമൂഹത്തിന്റെയും പ്രശ്‌നങ്ങൾ മുഖ്യമായി നിൽക്കുകയും അതിന്റെ സ്വാധീനത്തിൽ കഴിയേണ്ടിവരുന്ന വ്യക്തികൾ കഥാപാത്രങ്ങളാവുകയും ചെയ്യുന്നത് ആനന്ദിന്റെ നോവലുകളിൽ കാണാം. നോവലിന്റെ അകത്തേയ്ക്ക് കടക്കാൻ വിപുലമായ ഈ മേഖലയെക്കുറിച്ചുള്ള സാമാന്യ ബോധം ഉണ്ടായിരിക്കണം. ആൾക്കൂട്ടത്തിന്റെ രചനാവേളയെക്കുറിച്ച് പറയുന്ന ഒരു സന്ദർഭത്തിൽ ആനന്ദ് ഇക്കാര്യം വ്യക്തമാക്കുന്നത് ഇങ്ങനെയാണ്. ‘മനുഷ്യജീവിതത്തെ ആകെ ഉൾക്കൊള്ളുന്ന ഒരു ആശയം ഫിലോസഫി എന്നു പറയാൻ ഭയമാണ് കുറെ നാളായി ഞാൻ തട്ടിയും മുട്ടിയും നോക്കിക്കൊണ്ടിരിക്കുന്നു. നഷ്ടപ്പെട്ടു പോകാതിരിക്കാൻ, അതിനെ ഈയിടെ ഒരു ലേഖനത്തിന്റെ രൂപത്തിലാക്കാൻ ശ്രമിച്ചു. ആൾക്കൂട്ടം അതിന്റെ ഒരു വശമേ ആകുന്നുള്ളൂ.”
സമൂഹത്തെ പൊതുവെ ബാധിക്കുന്ന രാഷ്ട്രീയ ദാർശനിക പ്രശ്‌നങ്ങളെ മുഖ്യമാക്കി നിറുത്തുകയും അത് നിരന്തരം അലട്ടുന്ന ഒരുകൂട്ടം മനുഷ്യരെ അവതരിപ്പിക്കുകയുമാണ് ആനന്ദ് ചെയ്തത്. ഒന്നിലധികം കഥാതന്തുക്കളെ പിരിച്ചുകെട്ടിയാണ് ആനന്ദ് ‘ആൾക്കൂട്ടം‘ നിബന്ധിച്ചിരിക്കുന്നത്. ഒരു കഥ ജോസഫിന് രാധയോടു തോന്നുന്ന താൽപര്യമാണ്. മറ്റൊന്ന് ലളിതയോടു സുനിലിനു തോന്നുന്ന സ്‌നേഹമാണ്. പ്രേമിന്റെ കഥ മൂന്നാമത്തേത്. നാലാമത്തേത് സുന്ദറിന്റെ കഥയാണ്. പിന്നെയുമുണ്ട് ഉപകഥകൾ… പ്ലോട്ടുകളുടെ ബാഹുല്യത്തിലും ഇതു മറ്റു നോവലുകളെക്കാൾ മുന്നിട്ടു നിൽക്കുന്നതാണ്. കെ പി അപ്പൻപറഞ്ഞതുപോലെആൾക്കൂട്ടത്തിന്റെ തിരക്കിൽ ശ്വാസംമുട്ടിമരിക്കാൻ വിധിക്കപ്പെട്ടവരുടെ യാതനകൾ അപഗ്രഥിച്ച് അസ്തിത്വവ്യഥ്യയുടെ നീങ്ങിപ്പോകാത്ത നിത്യാധിപത്യത്തെക്കുറിച്ച് ആനന്ദ് തയ്യാറാക്കിയ വിപുലമായ രേഖകളാണ് ആൾക്കൂട്ടം…
അവലംബം
വർഗ്ഗം:മലയാളം നോവലുകൾ വർഗ്ഗം:ആനന്ദിന്റെ കൃതികൾ
ഡോയ്ചവെല്ലെ
ജർമ്മനിയുടെ ഔദ്യോഗിക റേഡിയോ, ടെലിവിഷൻ പ്രക്ഷേപകരാണ് ഡോയ്ചവെല്ലെ. ആരംഭം മുതൽ കൊളോൺ നഗരത്തിലായിരുന്ന ആസ്ഥാനം 2003 മുതൽ ബോൺ നഗരത്തിലേക്ക് മാറ്റി.
ഡോയ്ചവെല്ലെയുടെ സർവീസുകൾ
DW റേഡിയോ: ഷോർട്ട് വേവ്, കേബിൾ, ഉപഗ്രഹപ്രക്ഷേപണം, ഡി.ആർ.എം(DRM) രീതികളിൽ 29 ഭാഷകളിൽ വിദേശ സംപ്രേഷണമുണ്ട്.
DW-ടി.വി: പ്രധാനമായും ജർമൻ, ഇംഗ്ലീഷ്, സ്പാനിഷ്, അറബിക് ഭാഷകളിൽ പ്രക്ഷേപണം ചെയ്യുന്നു.
വെബ് സർവീസ് - DW-WORLD.DE: 30 ആഗോള ഭാഷകളില് ലഭ്യമാണ്.
എ. വൈദ്യനാഥ അയ്യർ
ലഘുചിത്രം|എ. വൈദ്യനാഥ അയ്യർ ഒരു ഇന്ത്യൻ രാഷ്ട്രീയ പ്രവർത്തകനും സാമൂഹ്യ പ്രവർത്തകനും സ്വാതന്ത്ര്യസമര സേനാനിയുമായിരുന്നു മധുരൈ വൈദ്യനാഥ അയ്യർ എന്നും അയ്യർ എന്നും അറിയപ്പെട്ടിരുന്ന '''എ. വൈദ്യനാഥ അയ്യർ''' (1890-1955). 1939-ൽ മദ്രാസ് പ്രസിഡൻസിയിൽ നടന്ന ക്ഷേത്ര പ്രവേശനത്തിനായുള്ള സമരത്തിന് നേതൃത്വം നൽകുകയുണ്ടായി.
ക്ഷേത്ര പ്രവേശന പ്രസ്ഥാനം
1939-ൽ സി. രാജഗോപാലാചാരിയുടെ നേതൃത്വത്തിലുണ്ടായിരുന്ന സർക്കാർ, ക്ഷേത്ര പ്രവേശന നിയമം പാസാക്കിക്കൊണ്ട് ഹിന്ദു ക്ഷേത്രങ്ങളുടെ ഉള്ളിലേക്ക് ദളിതർക്ക് പ്രവേശിക്കാനുള്ള അനുമതി നൽകുകയുണ്ടായി. രാജഗോപാലാചാരിയുടെ സുഹൃത്തായിരുന്ന വൈദ്യനാഥ അയ്യർ ഇതിനുമുൻപ് നിയമം ലംഘിച്ചുകൊണ്ട് ക്ഷേത്രത്തിലേക്ക് അനധികൃതമായി കയറിയിരുന്നു. ഇതിനെതിരെ അയ്യർക്കെതിരെ നിയമനടപടി ഉണ്ടാകാതിരിക്കാനായാണ് സി. രാജഗോപാലാചാരി പുതിയ നിയമം പാസാക്കിയത്. ഈ സമയം തമിഴ്നാട് ഹരിജൻ സേവാ സംഘത്തിന്റെ പ്രസിഡന്റായിരുന്നു വൈദ്യനാഥ അയ്യർ. യു. മുത്തുരാമലിംഗം തേവർ, വൈദ്യനാഥ അയ്യരെ വളരെയധികം പിന്തുണയ്ക്കുകയുണ്ടായി. മീനാക്ഷി ക്ഷേത്രത്തിന്റെ വാതിലിനു മുന്നിൽ ഞാൻ ഉണ്ടാകും. ദളിതരെ ക്ഷേത്രത്തിനുള്ളിലേക്ക് പ്രവേശിപ്പിക്കുന്നതിന് എതിര് നിൽക്കുന്നവർ അവിടെ വന്ന് എന്നെ കാണുക. ഞാൻ അവർക്കുള്ള മറുപടി നൽകാം എന്ന് മുത്തുരാമലിംഗം തേവർ മുന്നറിയിപ്പ് നൽകുകയും ചെയ്തിരുന്നു. ഈ പ്രസ്താവനയെത്തുടർന്ന് ദളിതരെ ക്ഷേത്രത്തിൽ കയറുന്നതിൽനിന്ന് വിലക്കാൻ മറ്റുള്ളവർ ഭയപ്പെട്ടു. 1939 ജൂലൈ 8-ന്, സുഹൃത്തുക്കളായ എൽ.എൻ. ഗോപാലസ്വാമി, പി. കക്കൻ, മുരുകാനന്ദം, ചിന്നയ്യ, പൂർണലിംഗം, മുത്തു എന്നീ ദളിതരോടൊപ്പം വൈദ്യനാഥ അയ്യർ, മധുരൈ മീനാക്ഷി ക്ഷേത്രത്തിലേക്ക് കയറുകയുണ്ടായി. ഈ സമയം ക്ഷേത്രത്തിലുണ്ടായിരുന്ന ഉയർന്ന ജാതിക്കാരായവരെല്ലാം ഈ പ്രവൃത്തിയെ എതിർത്തിരുന്നു.
മരണം
1955-ൽ വൈദ്യനാഥ അയ്യർ അന്തരിച്ചു. 1999 ഡിസംബർ 9-ന് വൈദ്യനാഥ അയ്യരുടെ സ്മരണയ്ക്കായി ഭാരത സർക്കാരിന്റെ തപാൽ വകുപ്പ് പ്രത്യേക പോസ്റ്റൽ സ്റ്റാമ്പ് പുറത്തിറക്കുകയുണ്ടായി.
പുറം കണ്ണികൾ
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:തമിഴ്‌നാട്ടിൽ ജനിച്ചവർ
കാന്റാരെല്ലാ
മുൻകാലങ്ങളിൽ ഉപയോഗിച്ചിരുന്നു എന്ന് വിശ്വസിക്കപ്പെടുന്ന ഒരു വിഷം ആയിരുന്നു കാന്റാരെല്ലാ. അലക്സാണ്ടർ ആറാമൻ മാർപ്പാപ്പ യുടെ കാലഘട്ടത്തിൽ, ബോർജിയക്കാർ ഈ വിഷം ഉപയോഗിച്ചിരുന്നു എന്ന ആരോപണമുണ്ട്. ഇത് ആർസെനിക് വിഷത്തോട് തുല്യമായിരുന്നു. "നല്ല രുചിയുള്ള ഒരു വെളുത്ത പൊടി" രൂപത്തിൽ, ഭക്ഷണത്തിലോ വീഞ്ഞിലോ ചേർത്ത് ആയിരിക്കാം ഇവ നൽകിയിരുന്നതെന്ന് അനുമാനിക്കുന്നു. വീഞ്ഞിൽ ലയിപ്പിക്കത്തക്കവിധം വിഷം ഒളിച്ചു വച്ച പ്രസിദ്ധമായ "ബോർജിയാമാരുടെ പാനപാത്രം" (the Cup of Borgia), കൊലപാതങ്ങളിൽ അവരുടെ ഇഷ്ടോപകരണം ആയി പരാമർശിക്കപ്പെടാറുണ്ട്. അഗഥാ ക്രിസ്റ്റിയുടെ "ഹെസ്പെറൈഡ്സിലെ ആപ്പിളുകൾ" ഉൾപ്പെടെ പല കല്പിതകഥകളിലും ഈ പാനപാത്രം കടന്നു വരുന്നു. അത് നിലവിലുണ്ടായിരുന്നുവെങ്കിൽ, സമകാലിക എഴുത്തുകാരുടെ രചനകളിൽ അതിന്റെ ഒരു സൂചനയും അവശേഷിപ്പിച്ചില്ല എന്നതും ശ്രദ്ധേയമാണ്.
അവലംബം
വർഗ്ഗം:വിഷം വർഗ്ഗം:ആർസെനിക്
ചെറിയാൻ കുനിയന്തോടത്ത്
സി.എം.ഐ സഭാവൈദികനും കവിയും ഗാന രചയിതാവുമാണ് '''ഡോ. ചെറിയാൻ കുനിയന്തോടത്ത് എന്ന ഡോ. കെ.വി. ചെറിയാൻ'''(ജനനം :15 ഫെബ്രുവരി 1945). മുപ്പതിനായിരത്തോളം ക്രിസ്തീയ ഭക്തിഗാനങ്ങൾ എഴുതിയിട്ടുണ്ട്.
ജീവിതരേഖ
എറണാകുളം നോർത്ത് പറവൂർ തുരുത്തിപ്പുറം കുനിയന്തോടത്ത് വീട്ടിൽ ജനിച്ചു.1975ൽ സി.എം.ഐ സഭാവൈദികനായി.1980-ൽ കോഴിക്കോട് ദേവഗിരി കോളേജിൽ അദ്ധ്യാപകനായി. ഭക്തിഗാനങ്ങൾ, ലളിതഗാനങ്ങൾ, നാടകഗാനങ്ങൾ, ഗസ്സലുകൾ, പ്രാർത്ഥന ഗാനങ്ങൾ, കുട്ടികൾക്കുള്ള ഗാനങ്ങൾ, സങ്കീർത്തനങ്ങൾ എന്നിവയെല്ലാം ഉൾപ്പെടെ മുപ്പതിനായിരത്തോളം ഗാനങ്ങളാണ് അച്ചൻ രചിച്ചിട്ടുള്ളത്.
സെമിനാരിയിൽ പഠിക്കുന്ന കാലത്ത് എഴുതിയ 'നിണമണിഞ്ഞ കപോരം' ആണ് ആദ്യ കാവ്യരചന. ഇതിനോടകം എഴുന്നൂറിലധികം സി. ഡി. കളും കാസറ്റുകളും കുനിയന്തോടത്തച്ചൻേറതായി പുറത്തിറങ്ങിയിട്ടുണ്ട്. കുടുംബദീപം മാസികയുടെ ചീഫ് എഡിറ്ററായും തേവര എസ്. എച്ച്. കോളേജ് മാനേജരായും പ്രവർത്തിച്ചിട്ടുണ്ട്.
അവലംബം
വർഗ്ഗം:എറണാകുളം ജില്ലയിൽ ജനിച്ചവർ വർഗ്ഗം:1945-ൽ ജനിച്ചവർ വർഗ്ഗം:ഫെബ്രുവരി 15-ന് ജനിച്ചവർ വർഗ്ഗം:മലയാള ക്രിസ്തീയകീർത്തന രചയിതാക്കൾ വർഗ്ഗം:കേരള സംഗീതനാടക അക്കാദമിയുടെ ഗുരുപൂജാ പുരസ്‌കാരം ലഭിച്ചവർ
കീർത്തന കുമാർ
കീർത്തന കുമാർ ബാംഗ്ലൂർകാരിയായ  നടിയും സംവിധായികയും ചലചിത്ര നിർമ്മാതാവുമാണ്. അവർ അരങ്ങി(theatre)നെപറ്റിയും ചലചിത്രത്തെ പറ്റിയും അനേകം ദേശീയപത്രങ്ങളിലും ആനുകാലികങ്ങളിലും എഴുതാറുണ്ട്. അവർക്ക് European Classics ലും അമേരിക്കൻ സാഹിത്യത്തിലും ബിരുദമുണ്ട്. അവർ അരങ്ങിനും ചലചിത്രത്തിനും നൽകിയ സംഭാവനകൾക്ക് പ്രധാനപ്പെട്ട പുരസ്കാരങ്ങളും വിശിഷ്ടംഗത്വവും ലഭിച്ചിട്ടുണ്ട്.
ചാൾസ് ബ്രാഡ്‌ല
ചാൾസ് ബ്രാഡ്‌ല ((26 September 1833 – 30 January 1891) ഇംഗ്ലിഷുകാരനായ രാഷ്ട്രീയപ്രവർത്തകനും ബ്രിട്ടിഷ് റിപ്പബ്ലിക്കനും യുക്തിവാദിയും ആയിരുന്നു. 1866ൽ അവിടുത്തെ നാഷണൽ സെക്കുലർ സൊസൈറ്റി അദ്ദേഹമാണ് സ്ഥാപിച്ചത്.
ബ്രിട്ടണിലെ നോർത്താമ്പ്ടണിലെ ലിബറൽ എം. പി ആയി 1880ൽ അദ്ദേഹം തിരഞ്ഞെടുക്കപ്പെട്ടു. കടുത്ത യുക്തിവാദിയായതിനാൽ അദ്ദേഹം താൻ എം പി ആയപ്പോൾ രാജസ്ഥാനത്തോട് കൂറും വിധേയത്വവും കാണിക്കാനും ക്രിസ്ത്യൻ ആണെന്നു സമ്മതിക്കാനും വിസമ്മതിച്ചതിനാൽ താത്കാലികമായിട്ടാണെങ്കിലും അദ്ദേഹത്തിനു തടവിൽക്കിടക്കേണ്ടതായിവന്നിട്ടുണ്ട്. കോമൺസിലേയ്ക്കു നടന്ന വോട്ടിങ്ങിൽ നിയമപരമായി അദ്ദേഹത്തിനു അതിൽ പങ്കെറ്റുക്കാൻ വിലക്കുണ്ടായിരുന്നെങ്കിൽക്കൂടി അദ്ദേഹം നിയമത്തിനെതിരായി വോട്ടുചെയ്യുകയും അതിനുള്ള ശിക്ഷയായ ഫൈൻ അടയ്ക്കുകയും ചെയ്തു. പിന്നീടുവന്ന ഉപതിരഞ്ഞേടുപ്പുകളിൽ ബ്രാഡ്‌ലാ ഒരിക്കൽപ്പോലും തോൽക്കാതെ വിജയിക്കുകയാണുണ്ടായത്. 1886ൽ ആണ് അവസാനം സത്യപ്രതിജ്ഞ ചെയ്യാൻ അദ്ദേഹത്തിനു അനുമതി ലഭിച്ചത്. 1888ൽ അദ്ദേഹം അവതരിപ്പിച്ച ബില്ലിൽ ഒരാൾക്ക് ദൃഡപ്രതിജ്ഞയെടുക്കാനുള്ള അനുമതി ലഭിച്ചു. ഈ അനുമതി, പാർലിമെന്റിൽ മാത്രമല്ല സിവിലും ക്രിമിനലുമായ കോടതികളിലും സത്യപ്രതിജ്ഞ ദൃഡപ്രതിജ്ഞയാക്കാനുള്ള അനുമതി നൽകി.
മുൻകാലജീവിതം
ലണ്ടന്റെ കിഴക്കേ അറ്റത്തുള്ള ഹോക്സ്റ്റണിൽ ആണ് അദ്ദേഹം ജനിച്ചത്. ഒരു സർക്കാർ സോളിസിറ്റർ ക്ലാർക്കിന്റെ മകനായാണ് ജനിച്ചത്. 11 വയസ്സിൽ അദ്ദേഹം സ്കൂൾ ഉപേക്ഷിക്കുകയും ഒഫ്ഫിസ് എറാന്റ് ബോയ് ആയി തൊഴിലിൽ പ്രവേശിക്കുകയും ചെയ്തു. തുടർന്ന് ഒരു കൽക്കരി വ്യാപാരിയുടെ ക്ലർക്ക് ആയി ജോലിചെയ്തു. കുറച്ചുകാലം സണ്ടേസ്കൂൾ അദ്ധ്യാപകനായി. എന്നാൽ, ചർച്ചുമായുള്ള അഭിപ്രായവ്യത്യാസത്തിന്റെ പേരിൽ ആ ജോലി ഉപേക്ഷിക്കുകയുണ്ടായി. ബ്രാഡ്‌ലായുടെ യുക്തിവാദ കാഴ്ച്ചപ്പാടിനോട് യോജിക്കാത്ത വീട്ടുകാർ അദ്ദേഹത്തെ വീട്ടിൽനിന്നും പുറത്താക്കി. റിച്ചാഡ് കാർലൈലിന്റെ വിധവയായിരുന്ന എലിസ ഷാർപിൾസ് കാർലൈൽ അദ്ദേഹത്തിനു അഭയം നൽകി. തോമസ് പെയ്നിന്റെ "ഏജ് ഓഫ് റീസൺ'' (യുക്തിയുഗം) അച്ചടിച്ചിറക്കിയതിനു എലിസ ഷാർപിൾസ് കാർലൈൽ ജയിലിൽ ആയി. ഈ സമയം ജ്യോർജ്ജ് ഹോളിയോക്കുമായി പരിചയപ്പെട്ടു. ഹോളിയോക്കു് ബ്രാഡ്‌ലായെ തന്റെ ആദ്യ പ്രസംഗം ചെയ്യാൻ വേണ്ട സജ്ജീകരണം ചെയ്തുകൊടുത്തു.
17 വയസ്സിൽത്തന്നെ ബ്രാഡ്‌ല അദ്ദേഹത്തിന്റെ ആദ്യ ലഘുലേഖ അടിച്ചിറക്കി. "എ ഫ്യൂ വേഡ്സ് ഓൻ ത ക്രിസ്ത്യൻ ക്രീഡ് " എന്നായിരുന്നു അതിന്റെ പേര്. എന്നിരുന്നാലും പിന്നീട് അദ്ദേഹം ആർമിയിൽ ഒരു പട്ടാളക്കാരനായിത്തീർന്നു. ഇന്ത്യയിൽ ജോലിചെയ്യാമെന്ന് അദ്ദേഹം അന്നു കരുതി. പകരം അദ്ദേഹത്തെ ഇന്ത്യയ്ക്കു പകരം ഡബ്ലിനിലേയ്ക്കാണ് അയച്ചത്. ആ സമയത്ത് ഒരു അമ്മായി അദ്ദേഹത്തിനു ചില സ്വത്തുക്കൾ നൽകി. ഇതുപയോഗിച്ച് പട്ടാളത്തിൽനിന്നും വിടുതൽ കിട്ടാൻ ആണ് അദ്ദേഹം ശ്രമിച്ചത്.
പത്രപ്രവർത്തനവും ആക്റ്റിവിസവും
ബ്രാഡ്‌ലാ 1853ൽ ബ്രിട്ടണിൽ തിരികെയെത്തി. തന്റെ പഴയ ജോലിയായ ക്ലർക്കുപണി ഏറ്റെടുത്തു. ഈ സമയം ആയപ്പോഴെയ്ക്കും അദ്ദേഹം ഒരു സ്വതന്ത്രചിന്തകനായിത്തീർന്നിരുന്നു. അദ്ദേഹം തന്റെ ഒഴിവുസമയങ്ങളിൽ അനേകം ലഘുലേഖകൾ അടിച്ചിറക്കി. ആ സമയത്ത് അദ്ദേഹം തന്റെ ആശയങ്ങളോട് യോജിക്കുന്ന റിഫോം ലീഗ് പോലുള്ള രാഷ്ട്രീയപാർട്ടികളുമായും സൊസൈറ്റികളുമായും ബന്ധപ്പെട്ടു. മതേതരവാദികളുമായും അദ്ദേഹം അടുത്തബന്ധം പുലർത്തി.
അദ്ദേഹം 1858മുതൽ ലണ്ടൻ സെക്കുലർ സൊസൈറ്റിയുടെ പ്രസിഡന്റായി അവരോധിക്കപ്പെട്ടു. 1860ൽ മതേതര പത്രമായ "നാഷണൽ റിഫോമർ" ന്റെ ഏഡിറ്റർ ആയി. 1866ൽ അദ്ദേഹം മറ്റുള്ളവരുമായിച്ചേർന്ന് ദേശീയ സെക്കുലർ സൊസൈറ്റി സ്ഥാപിച്ചു. ദേശീയ സെക്കുലർ സൊസൈറ്റിയിൽ ആനി ബസന്റ് ആയിരുന്നു അദ്ദേഹത്തിന്റെ അടുത്ത അനുയായി. 1868ൽ അദ്ദേഹത്തിന്റെ പത്രമായ റിഫോമർ ബ്രിട്ടിഷ് സർക്കാർ കണ്ടുകെട്ടി. ബ്രാഡ്‌ലായേയും കുറ്റക്കാരനായി പിടിച്ചു. പക്ഷെ, കോടതിയിലും മാധ്യമങ്ങളിലും വലിയ ഒച്ചപ്പാടുണ്ടാക്കിയ സംഭവമായിരുന്നു ഇത്.
ഗ്രന്ഥസൂചി
Works by Charles Bradlaugh: 132 works online.
മിസോറാം ഗവർണർമാരുടെ പട്ടിക
ലഘുചിത്രം| മിസോറാം സംസ്ഥാനം വടക്കുകിഴക്കൻ ഇന്ത്യയിലാണ്. വടക്കുകിഴക്കൻ ഇന്ത്യയുടെ ഭാഗമായ ഇന്ത്യൻ സംസ്ഥാനമായ മിസോറാമിലെ ഗവർണർമാരുടെ പട്ടികയാണിത്. മലയാളികളായ വക്കം പുരുഷോത്തമൻ, പി.എസ് ശ്രീധരൻ പിള്ള, കുമ്മനം രാജശേഖരൻ തുടങ്ങിയവർ ഇതിലുൾപ്പെടുന്നു
അധികാരങ്ങളും പ്രവർത്തനങ്ങളും
ഗവർണർ പല തരത്തിലുള്ള അധികാരങ്ങൾ വഹിക്കുന്നു:
സംസ്ഥാന പദവിക്ക് മുമ്പ്
1972 ജനുവരി 21 മുതൽ 1972 ഏപ്രിൽ 23 വരെ മിസോറാമിന്റെ ചീഫ് കമ്മീഷണറായിരുന്നു എസ്.ജെ.ദാസ്. അദ്ദേഹത്തെ പിന്തുടർന്ന് ഈ ലെഫ്റ്റനന്റ് ഗവർണർമാർ :
മൂർത്തീ ദേവി പുരസ്‌കാരം
അവലംബം
വർഗ്ഗം:ഇന്ത്യൻ പുരസ്കാരങ്ങൾ
നോർക്കൊ, കാലിഫോർണിയ
നോർക്കൊ, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയിയിൽ റിവർസൈഡ് കൗണ്ടി യിലെ ഒരു നഗരമാണ്. 2000 ലെ യു.എസ്. സെൻ‌സസ് പ്രകാരം 24,157 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസ് പ്രകാരം 27,063 ആയി വർദ്ധിച്ചിരുന്നു.
ചരിത്രം
നഗരത്തിന്റെ പേരായ 'നോർക്കൊ' എന്നത് "നോർത്ത് കൊറോണ" എന്നതിന്റെ ചുരുക്കപ്പേരാണ്. നോർത്ത് കൊറോണ ലാൻഡ് കമ്പനിയുടെ പേരിലാണ് ഈ നഗരം അറിയപ്പെടുന്നത്.
ഭൂമിശാസ്ത്രം
നോർ‌ക്കൊ നഗരം നിലനിൽക്കുന്ന അക്ഷാംശരേഖാംശങ്ങൾ 33.92372°N, -117.56169°W (33.923729, −117.561695) ആണ്. അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകളനുസരിച്ച്, നഗരത്തിന്റെ ആകെ വിസ്തീർണ്ണം 14.3 ചതുരശ്ര മൈൽ (37 ചതുരശ്ര കിലോമീറ്റർ) ആണ്. ഇതിൽ 14.0 ചതുരശ്ര മൈൽ (36 ചതുരശ്ര കിലോമീറ്റർ) ഭൂപ്രദേശം കരഭൂമിയും ബാക്കി 0.3 ചതുരശ്ര മൈൽ (0.78 ചതുരശ്ര കിലോമീറ്റർ) അല്ലെങ്കിൽ 2.22 ശതമാനം ഭാഗം ജലം ഉൾപ്പെട്ടതുമാണ്.
യദുവീർ കൃഷ്ണദത്ത ചാമരാജ വൊഡയാർ
2013-ൽ ശ്രീകണ്ഠദത്ത നരസിംഹരാജ വൊഡയാർ മരണമടഞ്ഞതോടെയാണ് അദ്ദേഹത്തിന്റെ ഭാര്യ മഹാറാണി പ്ഞ്ഞടുത്തത്. സ്വരൂപ് ആനന്ദ ഗോപാൽ രാജ് അർസിന്റെയും ത്രിപുരസുന്ദരിദേവിയുടെയും മകനാണ് ഇദ്ദേഹം. ബെംഗളൂരുവിലെ വിദ്യാനികേതനിലും കനേഡിയൻ ഇന്റർനാഷനൽ സ്കൂളിലുമായിരുന്നു സ്കൂൾ വിദ്യാഭ്യാസം. തുടർന്ന് യുഎസിലെ മാസച്യുസിറ്റ്സ് യൂണിവേഴ്സിറ്റിയിൽനിന്ന് സാമ്പത്തികശാസ്ത്രത്തിൽ ബിരുദം നേടി.
രാജസ്ഥാനിലെ ദുൻഗാപുർ രാജകുടുംബത്തിലെ ഹർഷവർധൻ സിങ്ങിന്റെയും മഹാശ്രീ കുമാരിയുടെയും മകളായ ത്രിഷിക കുമാരിയെയാണ് വിവാഹം ചെയ്തിരിക്കുന്നത്.
പുറത്തേക്കുള്ള കണ്ണികൾ
വർഗ്ഗം:മൈസൂർ രാജാക്കന്മാർ വർഗ്ഗം:1992-ൽ ജനിച്ചവർ വർഗ്ഗം:മാർച്ച് 24-ന് ജനിച്ചവർ
എഡ്മണ്ട് തോമസ് ക്ലിന്റ്
എഡ്മണ്ട് തോമസ് ക്ലിന്റ് (ജീവിതകാലം: 1976–1983) കുട്ടിക്കാലത്തു തന്നെ വളരെയധികം ചിത്രങ്ങൾ വരച്ച് ലോകത്തെ അതിശയിപ്പിച്ച ഒരു കുട്ടിയായിരുന്നു. ക്ലിന്റ് ജീവിച്ചിരുന്ന ഏഴു വയസ്സിനുള്ളിൽ തന്നെ 25,000 ത്തോളം ചിത്രങ്ങൾ വരച്ചിരുന്നു.
ജീവചരിത്രം
1976 മേയ് 19 നു എം.ടി.ജോസഫ്-ചിന്നമ്മ ദമ്പതികൾക്ക് ജനിച്ച ഏക മകനായിരുന്നു ക്ലിന്റ് എന്ന ചുരുക്കപ്പേരിൽ വിളിച്ചിരുന്ന എഡ്മണ്ട് തോമസ് ക്ലിന്റ്. തീരെ ചെറുപ്പത്തിൽത്തന്നെ ഈ കുട്ടി ചിത്രങ്ങളോട് പ്രായത്തിൽ കവിഞ്ഞ താൽപര്യം കാണിച്ചിരുന്നു എന്ന് മാതാപിതാക്കൾ പറയുന്നു. തന്റെ വീടിന്റെ അടുത്തുള്ള ക്ഷേത്രങ്ങളിലെ ആഘോഷങ്ങളുടെ ചിത്രങ്ങൾ വരക്കുന്നതിനായിരുന്നു ക്ലിന്റിന് ഏറെ താൽപര്യം. സാധാരണ രീതിയിൽ വർഷങ്ങളുടെ തപസ്യകൊണ്ടു മാത്രം വരച്ചുതീർക്കാൻ കഴിയുന്ന മനോഹരമായ അനവധി ചിത്രങ്ങൾ ക്ലിന്റ് തന്റെ ക്ഷണികമായ ജീവിതത്തിനുള്ളിൽ വരച്ചു തീർത്തിരുന്നു. ക്ലിന്റിന് 5 വയസ്സുള്ളപ്പോൾ തന്നെ ചിത്രരചനാ മത്സരങ്ങളിലും മറ്റും സമ്മാനങ്ങൾ ലഭിക്കുകയുണ്ടായി. വൃക്കകൾക്കു സംഭവിച്ച ഗുരുതരമായ രോഗം മൂലം തന്റെ ഏഴാമത്തെ ജന്മദിനത്തിനു മുമ്പായി 1983 ഏപ്രിൽ 15നു വിഷുദിനത്തിൽ ക്ലിന്റ് മരണമടഞ്ഞു.
ചിത്ര പ്രദർശനങ്ങൾ
ക്ലിന്റ് വരച്ച ചിത്രങ്ങളുടെ പ്രദർശനങ്ങൾ തിരുവനന്തപുരത്ത് നടക്കുകയുണ്ടായി. കൂടാതെ ക്ലിന്റിന്റെ ഓർമ്മക്കായി ചിത്രരചനാ മത്സരവും നടന്നു വരാറുണ്ട്.
ചലച്ചിത്രം
ആനന്ദഭൈരവി എന്ന മലയാള ചലചിത്രത്തിന്റെ പ്രചോദനം ക്ലിന്റിന്റെ ജീവിതമായിരുന്നു എന്ന് സംവിധായകൻ ജയരാജ് പറയുന്നു. വളരെ ചെറുപ്പത്തിൽ മരണമടയുന്ന അസാമാന്യ സംഗീതപാടവമുള്ള ഒരു കുട്ടിയുടെ കഥ പറയുന്ന ചിത്രമായിരുന്നു ആനന്ദഭൈരവി.
2014 സെപ്റ്റംബറിൽ പ്രശസ്ത ചലച്ചിത്ര സംവിധായകൻ ഹരികുമാർ ക്ലിന്റിന്റെ ജീവിതത്തെ ആസ്പദമാക്കി താൻ പുതിയൊരു ചിത്രമുണ്ടാക്കുകയാണെന്ന് പ്രഖ്യാപിച്ചു. 'ക്ലിന്റ്' എന്നുതന്നെ പേരിട്ട ചിത്രം ഷൂട്ടിങ് തീർന്ന് 2017 ഓഗസ്റ്റ് 11-ന് പുറത്തിറങ്ങി. മാസ്റ്റർ അലോക് പ്രധാന കഥാപാത്രത്തെ അവതരിപ്പിച്ച ചിത്രത്തിൽ ഉണ്ണി മുകുന്ദൻ, റിമ കല്ലിങ്കൽ തുടങ്ങിയവർ മറ്റ് പ്രധാന വേഷങ്ങളിലെത്തുന്നു.
പുറത്തേക്കുള്ള കണ്ണികൾ
വർഗ്ഗം:കേരളത്തിലെ കലാകാരന്മാർ വർഗ്ഗം:കേരളത്തിലെ ചിത്രകാരന്മാർ വർഗ്ഗം:1976-ൽ ജനിച്ചവർ
മറ്റു പിന്നോക്ക വിഭാഗ സംവരണം
പട്ടിക ജാതി -പട്ടിക വർഗ്ഗം ഒഴികെയുള്ള മറ്റു ജാതി /സമുദായങ്ങൾക്ക് സർക്കാർ അനുവദിക്കുന്ന  സംവരണമാണ്  പിന്നോക്ക  വിഭാഗ  സംവരണം.സംസ്ഥാന തലത്തിൽ പ്രവർത്തിക്കുന്ന  പിന്നോക്ക  വിഭാഗ കമ്മീഷനുകളാണ്  പട്ടികയിൽ  ഉൾപ്പെടുത്തുന്നതിനൊ  ഒഴിവാക്കുന്നതിനോ  വേണ്ടിയുള്ള ശുപാർശ  സർക്കാരിന്  നൽകുന്നത്.സാധാരണ നിലയിൽ ശുപാർശ അംഗീകരിക്കേണ്ടതാണ്.പിന്നോക്ക വിഭാഗ പട്ടിക ഓരോ പത്ത് വർഷം തോറും പുതുക്കി നിശ്ചയിക്കേണ്ടതാണ്.ഏത് സമുദായത്തേയും  പട്ടികയിൽ  ഉൾപ്പെടുത്തി സംവരണം അനുവദിക്കുന്നതിന്  നിയമതടസമില്ല.സർക്കാർ ഉദ്യോഗത്തിൽ മതിയായ പ്രാധിനിത്യം ലഭിച്ചിട്ടില്ലാത്ത സമുദായങ്ങളെ  പതിനാറാം ചട്ടം നാലാം ഉപചട്ടം നൽകുന്ന അധികാരം ഉപയോഗിച്ച് ഉദ്യോഗ നിയമനങ്ങളിൽ സംവരണം നൽകുന്നതിനാണ് പിന്നോക്ക സമുദായമായി പ്രഖ്യാപിക്കുന്നത്.നിയമസഭയുൾപ്പടെയുള്ള  ജനപ്രതിനിധി സഭകളിലെ  പിന്നോക്കാവസ്ഥയും പട്ടികയിൽ ഉൾപ്പെടുത്തുന്നതിന്  പ്രധാനമായി  പരിഗണിക്കാറുണ്ട്.സംവരണം ലഭിക്കുന്നതിലൂടെ ഭരണ പങ്കാളിത്തമാണ്  അർത്ഥമാക്കുന്നത്.
തിരുവിതാംകൂർ പിന്നോക്ക വിഭാഗ പട്ടികയിൽ ഉൾപ്പെടുത്തിയിരുന്ന നായർ,ബ്രാഹ്മണ,ക്ഷത്രിയ,അമ്പലവാസി സമുദായങ്ങൾക്ക് തിരുകൊച്ചി സംസ്ഥാനത്തും മലബാർ മേഖല ലയിച്ച് ഐക്യ കേരളം നിലവിൽ വന്ന് 1958 വരേയ്ക്കും സംവരണം ലഭിച്ചിരുന്നു.
മണ്ഡൽ കമ്മീഷൻ റിപ്പോർട്ട് നടപ്പിലാക്കുന്നതിനെതിരായി  ഇന്ദിരാ സാഹ്നി  സുപ്രീംകോടതിയിൽ സമർപ്പിച്ച  ഹർജിയിൽ 1992-ൽ വിധി  പുറപ്പെടുവിച്ചു.മറ്റു പിന്നോക്ക വിഭാഗങ്ങൾക്കായുള്ള പട്ടിക പുതുക്കി നിശ്ചയിക്കേണ്ടതാണെന്നും ഓരോ പത്ത് വർഷം കൂടുംതോറും  ആവർത്തിക്കണമെന്നും സംസ്ഥാന തലത്തിൽ ഒരു കമ്മീഷനെ  നിയമിക്കണമെന്നും ഉത്തരവിട്ടു. സാമ്പത്തിക സംവരണം നടപ്പാക്കണമെന്ന ഹർജിയെ കോടതി തള്ളികളഞ്ഞിട്ടുണ്ട്.അതോടൊപ്പം പിന്നോക്ക  വിഭാഗമായി പരിഗണിക്കുന്നതിന് ജാതിയും ഒരു ഘടകമായി നിരീക്ഷിച്ചു.
വർഗ്ഗം:സംവരണം ഇന്ത്യയിൽ വർഗ്ഗം:ഇന്ത്യയിലെ ജാതിവ്യവസ്ഥ
ഹാരി പോട്ടർ ആന്റ് ദ ഹാഫ്-ബ്ലഡ് പ്രിൻസ് (ചലച്ചിത്രം)
ഡേവിഡ് യേറ്റ്സ് സംവിധാനം ചെയ്ത് വാർണർ ബ്രോസ്. 2009ൽ വിതരണത്തിനെത്തിച്ച ഒരു ഫാന്റസി ചലച്ചിത്രമാണ് ഹാരി പോട്ടറും അർദ്ധരക്ത രാജകുമാരനും. ഹാരി പോട്ടർ പരമ്പരയിലെ ആറാമത്തേതും ജെ.കെ. റൗളിംഗിന്റെ ഇതേ പേരിലുള്ള നോവലിന്റെ ചലച്ചിത്രാവിഷ്കാരവും കൂടിയാണിത്. സ്റ്റീവ് ക്ലോവ്സ് രചനയും ഡേവിഡ് ഹേമാൻ, ഡേവിഡ് ബാരോൺ എന്നിവർ നിർമ്മാണവും നിർവഹിച്ചിരിക്കുന്നു. ഹോഗ്വാർട്ട്സിലെ ഹാരി പോട്ടറുടെ ആറാം വർഷത്തെ കുറിച്ച് പ്രതിപാദിക്കുന്ന ഈ ചലച്ചിത്രം ഹാരിയുടെ കൈയിലെത്തുന്ന നിഗൂഢത നിറഞ്ഞ പുസ്തകം, ഹാരിയുടെ പ്രണയം, ലോർഡ് വോൾഡമോട്ടിന്റെ വീഴ്ചക്കു പിന്നിലെ രഹസ്യങ്ങൾ എന്നീ വിഷയങ്ങളും കൈകാര്യം ചെയ്യുന്നു. മുൻ ചലച്ചിത്രങ്ങളിലേതു പോലെ ഡാനിയൽ റാഡ്ക്ലിഫ്, റൂപെർട്ട് ഗ്രിന്റ്, എമ്മ വാട്സൺ എന്നിവർ പ്രധാന കഥാപാത്രങ്ങളായ ഹാരി പോട്ടർ, റോൺ വീസ്‌ലി, ഹെർമിയോണി ഗ്രേഞ്ചർ എന്നിവരെ അവതരിപ്പിച്ചിരിക്കുന്നു.
പുറംകണ്ണികൾ
വർഗ്ഗം:അമേരിക്കൻ ചലച്ചിത്രങ്ങൾ വർഗ്ഗം:ഹാരി പോട്ടർ ചലച്ചിത്രങ്ങൾ
എണ്ണച്ചോർച്ച
മനുഷ്യന്റെ പ്രവൃത്തി മൂലം ദ്രാവകരൂപത്തിലുള്ള പെട്രോളിയം ഹൈഡ്രോകാർബൺ പരിസ്ഥിതിയിലേക്ക്, പ്രത്യേകിച്ച് സമുദ്രപ്രദേശത്ത് വമിക്കുന്നതാണ് എണ്ണച്ചോർച്ച. മലിനീകരണത്തിന് ഉദാഹരണമാണിത്. സമുദ്രത്തിലേക്കോ തീരപ്രദേശത്തേക്കോ എണ്ണ വമിക്കുന്ന കടൽ എണ്ണച്ചോർച്ചയ്ക്കാണ് ഈ പദം കൂടുതലായി ഉപയോഗിക്കുന്നത്. എന്നാൽ എണ്ണച്ചോർച്ച കരയിലും സംഭവിക്കാം. ടാങ്കറുകൾ, തീരത്തുനിന്നും അകലെനിന്ന് എണ്ണകുഴിച്ചെടുക്കാനുള്ള പ്ലാറ്റ്ഫോമുകൾ, എണ്ണകുഴിച്ചെടുക്കാനുള്ള ഉപകരണങ്ങൾ, എണ്ണക്കിണറുകൾ എന്നിവയിൽ നിന്നുള്ള ക്രൂഡ് ഓയിലിന്റെ പുറന്തള്ളൽ കാരണം എണ്ണച്ചോർച്ച ഉണ്ടാകാം. അതോടൊപ്പം, ശുദ്ധീകരിച്ച പെട്രോളിയം ഉൽപ്പന്നങ്ങൾ, അവയുടെ ഉപോൽപ്പന്നങ്ങൾ, വലിയ കപ്പലുകൾക്ക് ഉപയോഗിക്കുന്ന ഘന ഇന്ധനങ്ങളായ ബങ്കർ ഇന്ധനം അല്ലെങ്കിൽ എണ്ണമയമുള്ള മാലിന്യം അല്ലെങ്കിൽ മലിമമായ എണ്ണ എന്നിവയുടെ പുറന്തള്ളൽ മൂലവും എണ്ണച്ചോർച്ച ഉണ്ടാകാം.
ഒരു എണ്ണച്ചോർച്ചയുണ്ടായാൽ, ശുചീകരണവും പഴയ അവസ്ഥയിലേക്ക് തിരികെ കൊണ്ടുവരലും വളരെപ്രയാസമേറിയതാണ്. വമിച്ചിരിക്കുന്ന എണ്ണയുടെ തരം, വെള്ളത്തിന്റെ താപനില, തീരപ്രദേശത്തിന്റേയും, കടൽത്തീരത്തിന്റേയും തരം ഉൾപ്പെടെ അനേകം ഘടകങ്ങളെ ഇത് ആശ്രയിച്ചിരിക്കുന്നു. എണ്ണച്ചോർച്ചകൾ വൃത്തിയാക്കാൻ ആഴ്ച്ചകളും മാസങ്ങളും ചിലപ്പോൾ വർഷങ്ങൾ വരെ എടുത്തേക്കും.
കൂടുതൽ വായനയ്ക്ക്
വർഗ്ഗം:അപായങ്ങൾ വർഗ്ഗം:എണ്ണച്ചോർച്ചകൾ വർഗ്ഗം:സമുദ്രമലിനീകരണം
ക്വീൻ ട്രിഗ്ഗർ ഫിഷ്
ബലിസ്തെസ് വെതുല, ഓൾഡ് വൈഫ് എന്നീ പേരുകളിലറിയപ്പെടുന്ന ക്വീൻ ട്രിഗ്ഗർ ഫിഷ് അറ്റ്ലാന്റിക് മഹാസമുദ്രത്തിൽ പവിഴപ്പുറ്റുകൾക്കിടയിൽ കാണപ്പെടുന്ന ബാലിസ്റ്റിഡേ കുടുംബത്തിൽപ്പെട്ട ഒരിനം ക്ലാത്തി മത്സ്യമാണ് (Triggerfish). ഒരു ഗെയിംഫിഷ് ആയി പിടിക്കപ്പെടുന്ന ഈ മത്സ്യത്തെ വലിയ സമുദ്ര അക്വേറിയത്തിലും സൂക്ഷിക്കാറുണ്ട്.
പദോല്പത്തി
ഈ മത്സ്യത്തെ ക്യൂബയിൽ കോച്ചിനോ എന്നു വിളിക്കുന്നു. ഇത് ബാഹിയ ഡി കോച്ചിനോസ് എന്ന പേരിൽ നിന്നായിരിക്കാം ഉത്ഭവിച്ചത്. ഇത് ഇംഗ്ലീഷിൽ ബേ ഓഫ് പിഗ്സ് എന്നറിയപ്പെടുന്നു.
പുറം കണ്ണികൾ
വർഗ്ഗം:അറ്റ്ലാന്റിക് സമുദ്രത്തിലെ മത്സ്യങ്ങൾ വർഗ്ഗം:മത്സ്യങ്ങൾ
ജിഎംഎ നെറ്റ്വർക്ക്
ക്യൂസോൺ സിറ്റി ആസ്ഥാനമായി പ്രവർത്തിക്കുന്ന ഒരു ഫിലിപ്പൈൻ മീഡിയ കമ്പനിയാണ് ജിഎംഎ നെറ്റ്വർക്ക് (GMA Network). 1950 ൽ റോബർട്ട് ലാ റൂ സ്റ്റുവർട്ട് ആണ് ഇത് സ്ഥാപിച്ചത്.
GMA, GTV, Super Radyo DZBB 594, Barrangay LS 97.1 എന്നിവയുൾപ്പെടെ ഫിലിപ്പീൻസിൽ കമ്പനി നിരവധി റേഡിയോ, ടെലിവിഷൻ സ്റ്റേഷനുകൾ പ്രവർത്തിപ്പിക്കുന്നു.
അവലംബം
വർഗ്ഗം:ദൃശ്യമാദ്ധ്യമങ്ങൾ വർഗ്ഗം:ഫിലിപ്പീൻസ്
ലൈഫ് ഓഫ് ജോസൂട്ടി
ജിത്തു ജോസഫ് സംവിധാനം ചെയ്ത് 2015 ൽ പുറത്തിറങ്ങിയ മലയാളചലച്ചിത്രമാണ് ലൈഫ് ഓഫ് ജോസൂട്ടി. ദിലീപ് കേന്ദ്ര കഥാപാത്രത്തെ അവതരിപ്പിക്കുന്ന ഈ ചിത്രത്തിൽ ഹരീഷ് പേരടി, രചന നാരായണൻകുട്ടി, സുരാജ് വെഞ്ഞാറമൂട്, അക്സ ഭട്ട് തുടങ്ങിയവരും അഭിനയിക്കുന്നു  .രാജേഷ് വർമ തിരക്കഥ രചിച്ചിരിക്കുന്ന ഈ ചിത്രത്തിന്റെ സംഗീത സംവിധാനം നിർവഹിച്ചിരിക്കുന്നത് അനിൽ ജോൺസൺ ആണ്.കട്ടപ്പനയിലും ന്യൂസിലൻഡിലെ റൊട്ടൊറുവയിലുമായാണ് ലൈഫ് ഓഫ് ജോസൂട്ടിയുടെ ചിത്രീകരണം പൂർത്തിയാക്കിയത്. 2015 സെപ്റ്റംബർ 24നു ചിത്രം പ്രദർശനത്തിനെത്തി.
പശുക്കിടാങ്ങളുടെ ആഹാരക്രമം
ആറുമാസം വരെ പ്രായമുള്ള പശുക്കിടാങ്ങളുടെ ആഹാരക്രമവും ആറുമാസത്തിനുമേൽ പ്രായമുള്ള കിടാങ്ങളുടെ ആഹാരക്രമവും താഴെയുള്ള പട്ടികകളിൽ കാണിച്ചിരിയ്ക്കുന്നു.
അവലംബം
വർഗ്ഗം:പശുപരിപാലനം
സയനൈഡ് ഉപയോഗിച്ചുള്ള മീൻപിടുത്തം
സയനൈഡ് ഉപയോഗിച്ചുള്ള മീൻപിടുത്തം എന്നത് അക്വേറിയങ്ങൾക്കുവേണ്ടിയുള്ള ഒരു തരത്തിലുള്ള മീൻപിടുത്തരീതിയാണ്. പിടിക്കേണ്ട മൽസ്യത്തിന്റെ ആവാസവ്യവസ്ഥയിലേക്ക് മൽസ്യത്തെ ബോധം കെടുത്താനായി സോഡിയം സയനൈഡ് മിശ്രിതം തളിക്കുന്നു. ലക്ഷ്യമിട്ടുള്ള മൽസ്യങ്ങളെ മാത്രമല്ല പവിഴപ്പുറ്റുകൾ ഉൾപ്പെടെയുള്ള മറ്റനേകം കടൽജീവികളെ ഈ രീതി ബാധിക്കുന്നു.
ആവാസവ്യവസ്ഥയുടെ നാശം
തെക്കു-കിഴക്ക് ഏഷ്യയിലെ മൽസ്യബന്ധന മേഖലകൾ ഒന്നാകെ ഇപ്പോൾത്തന്നെ ഡൈനാമിറ്റ് ഉപയോഗിച്ചുള്ള മൽസ്യബന്ധനം മൂലമുള്ള ആഘാതം ഏറ്റിടുണ്ട്. സയനൈഡ് ഉപയോഗിച്ചുള്ള മൽസ്യബന്ധനം മൂലം അവ നശിക്കുകയോ പൂർണ്ണമായും ഇല്ലാതാകുകയോ ചെയ്തിട്ടുണ്ട്.
അവലംബം
വർഗ്ഗം:സയനൈഡ് സംയുക്തങ്ങൾ
കമലാസുരയ്യ ചെറുകഥാ അവാർഡ്
കമലാസുരയ്യ ചെറുകഥാ അവാർഡ് കേരള കലാകേന്ദ്രം ഏർപ്പെടുത്തിയതാണ്. നവാഗത എഴുത്തുകാരികൾക്കാണ് ഈ അവാർഡ് നൽകുന്നത്. അഞ്ചു വർഷമായി ഈ അവാർഡ് നൽകാൻ തുടങ്ങിയിട്ട്. 2016ലെ ഈ അവാർഡ് ഷാഹിന. കെ. റഫീക്കിനാണ് ലഭിച്ചത്.
അവലംബം
വർഗ്ഗം:മലയാള സാഹിത്യപുരസ്കാരങ്ങൾ
വെള്ളപ്പുള്ളിമുളസ്രാവ്
തീര കടൽവാസിയായ ഒരു മൽസ്യമാണ് വെള്ളപ്പുള്ളിമുളസ്രാവ്  അഥവാ '''Whitespoted Bamboo Shark (Whitespoted Bamboo Shark). ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്.
ശരീര ഘടന
ഒരു മീറ്റർ വരെ നീളം വെക്കുന്ന ചെറിയ സ്രാവാണ് ഇവ. തവിട്ടു നിറത്തിൽ ഉള്ള ശരീരത്തിൽ വെള്ള യും ഇരുണ്ട നിറത്തിലും ഉള്ള പുള്ളികൾ കാണാം. ശരീരത്തെ ചുറ്റി ഇരുണ്ട നിറത്തിൽ ഉള്ള വലയങ്ങളും ഉണ്ട്.
കുടുംബം
ചിലോസിസിലിയം എന്ന ജെനുസിൽ ഉള്ള ഇവ കാർപെറ്റ് സ്രാവുകളുടെ കുടുംബത്തിൽ ഉള്ളവയാണ്. മുട്ടയിടുന്ന ഇനത്തിൽ പെട്ട സ്രാവാണ് ഇവ.
ഇതും കാണുക
കേരളത്തിലെ മൽസ്യങ്ങളുടെ പട്ടിക വർഗ്ഗം:സ്രാവുകൾ
ജയ്‌പൂർ പിങ്ക് പാന്തേഴ്‌സ്
ഇന്ത്യയിലെ പ്രൊഫഷണൽ കബഡി ലീഗായ പ്രോ കബഡി ലീഗിൽ മത്സരിക്കുന്ന ഒരു ടീമാണ് ജയ്‌പൂർ പിങ്ക് പാന്തേഴ്‌സ് (ജെപിപി). നിലവിൽ ഈ ടീമിനെ നയിക്കുന്നത് അനൂപ് കുമാറും ടീമിന്റെ പരിശീലകനായ ശ്രീനിവാസ് റെഡ്ഡിയുമാണ്. അഭിഷേക് ബച്ചന്റെ ഉടമസ്ഥതയിലാണ് ഈ ടീം. ജയ്പ്പൂർ അവരുടെ ഹോം മത്സരങ്ങൾ സവായി മാൻസിങ് ഇൻഡോർ സ്റ്റേഡിയത്തിലാണ് കളിക്കുന്നത്.
ജയ്‌പൂർ പിങ്ക് പാന്തേഴ്സ് പ്രോ കബഡി ലീഗിന്റെ ഉദ്ഘാടന സീസണിനിൽ യു മുംബാ ടീമിനെ പരാജയപ്പെടുത്തി 2014 ൽ വിജയികളായി തുടക്കം കുറിച്ചു.
അവലംബം
വർഗ്ഗം:പ്രോ കബഡി ലീഗ് ടീമുകൾ
ടോഗ
ഏ.ഡി. 100 വരെ റോമിലെ സർക്കാരുദ്യോഗസ്ഥരുടെ വേഷമായിരുന്നു ടോഗ. ആറു മീറ്റർ (ഇരുപതടി) നീളമുള്ള ഒരു തുണിയായിരുന്നു ഇത്. ഒരു കുപ്പായത്തിനു മേലേയാണ് സാധാരണഗതിയിൽ ഇത് ധരിച്ചിരുന്നത്. കമ്പിളി കൊണ്ടായിരുന്നു ഇതുണ്ടാക്കിയിരുന്നത്. ഇതിനു കീഴെ ധരിച്ചിരുന്ന കുപ്പായം മിക്കപ്പോഴും ലിനൻ കൊണ്ടായിരുന്നു ഉണ്ടാക്കിയിരുന്നത്.
ബി.സി രണ്ടാം നൂറ്റാണ്ടിനുശേഷം ആണുങ്ങൾ മാത്രമായിരുന്നു ഇത് ധരിച്ചിരുന്നത്. റോമൻ പൗരന്മാരെ മാത്രമേ ഇത് ധരിക്കാൻ അനുവദിച്ചിരുന്നുള്ളൂ. ഈ സമയത്ത് സ്ത്രീകൾ സ്റ്റോല എന്ന വസ്ത്രമായിരുന്നു ധരിച്ചിരുന്നത്. വേശ്യകളെ കുലസ്ത്രീകളിൽ നിന്ന് തിരിച്ചറിയുന്നതിനായി വേശ്യകൾ ടോഗ ധരിക്കണമെന്ന വ്യവസ്ഥയുണ്ടായിരുന്നു. .
ദേവ്ദാസ് (2002 ചലച്ചിത്രം)
സഞ്ജയ് ലീല ബൻസാലി സംവിധാനം ചെയ്ത് മെഗാ ബോളിവുഡിന്റെ ബാനറിൽ ഭരത് ഷാ നിർമ്മിച്ച 2002 ലെ ഇന്ത്യൻ ഹിന്ദി ഭാഷാ ഇതിഹാസ റൊമാന്റിക് നാടക ചിത്രമാണ് ദേവദാസ്. ഷാരൂഖ് ഖാൻ, ഐശ്വര്യ റായ്, മാധുരി ദീക്ഷിത് എന്നിവരോടൊപ്പം കിരൺ ഖേർ, സ്മിത ജയ്‌കർ, വിജയേന്ദ്ര ഘാട്ട്‌ഗെ എന്നിവരും പ്രധാന കഥാപാത്രങ്ങളെ അവതരിപ്പിക്കുന്നു. ശരത് ചന്ദ്ര ചതോപാധ്യായയുടെ അതേ പേരിലുള്ള 1917-ലെ നോവലിനെ അടിസ്ഥാനമാക്കി, തന്റെ ബാല്യകാല സുഹൃത്തായ പാർവതി "പാരോ" (റായി) യെ വിവാഹം കഴിക്കാൻ ലണ്ടനിൽ നിന്ന് മടങ്ങിയെത്തുന്ന സമ്പന്നനായ നിയമ ബിരുദധാരിയായ ദേവദാസ് മുഖർജിയുടെ (ഖാൻ) കഥയാണ് ചിത്രം വിവരിക്കുന്നത്. എന്നിരുന്നാലും, അവരുടെ സ്വന്തം കുടുംബം അവരുടെ വിവാഹം നിരസിക്കുന്നത് മദ്യപാനത്തിലേക്കുള്ള അവന്റെ ഇറക്കത്തെ പ്രേരിപ്പിക്കുന്നു, ആത്യന്തികമായി അവന്റെ വൈകാരിക തകർച്ചയിലേക്ക് നയിക്കുകയും സുവർണ്ണ ഹൃദയമുള്ള വേശ്യയായ ചന്ദ്രമുഖിയിൽ (ദീക്ഷിത്) അഭയം തേടുകയും ചെയ്യുന്നു.
കഥയുടെ സംഗ്രഹം
1900-കളിൽ, തന്റെ ഇളയ മകൻ ദേവദാസ്, പത്തുവർഷം മുമ്പ് ലണ്ടനിൽ വെച്ച് നിയമപഠനത്തിന് പോയശേഷം നാട്ടിലേക്ക് മടങ്ങാൻ പോകുകയാണെന്ന് കൗശല്യ കേൾക്കുന്നു. ആഹ്ലാദത്തിലായ അയൽവാസിയായ സുമിത്രയോട് അവൾ പറയുന്നു. സുമിത്രയുടെ മകൾ പാർവതി "പാരോ"യും ദേവദാസും കുട്ടിക്കാലത്ത് വേരൂന്നിയ അഗാധമായ സൗഹൃദം പങ്കിടുന്നു. ദേവദാസിനെ ലണ്ടനിലേക്ക് അയച്ചപ്പോൾ, മടങ്ങിവരാൻ പാരോ ഒരു എണ്ണ വിളക്ക് കത്തിച്ചു, അത് ഒരിക്കലും അണയാൻ അനുവദിച്ചില്ല. ദേവദാസ് തിരിച്ചെത്തിയപ്പോൾ അവരുടെ സൗഹൃദം പ്രണയത്തിലേക്ക് വഴിമാറി.
ദേവദാസും പാരോയും വിവാഹിതരാകുമെന്ന് എല്ലാവരും വിശ്വസിക്കുന്നു, എന്നാൽ ദേവദാസിന്റെ കുടുംബത്തിന് അനുചിതമായ നാച്ച് പെൺകുട്ടികളുടെയും നൗതങ്കി കലാകാരന്മാരുടെയും മാതൃപരമ്പരയെ കുറിച്ച് ദേവദാസിന്റെ തന്ത്രശാലിയായ സഹോദര-ഭാര്യ കുമുദ്, കൗശല്യയെ ഓർമ്മിപ്പിക്കുന്നു. ദേവദാസും പാരോയും വിവാഹിതരാകാനുള്ള തന്റെ ആഗ്രഹം സുമിത്ര പരസ്യമായി പ്രഖ്യാപിക്കുന്നു, എന്നാൽ പാരോ ഒരു താഴ്ന്ന ക്ലാസ് കുടുംബത്തിൽ നിന്നുള്ളയാളാണെന്ന് പറഞ്ഞ് കൗശല്യ അവളെ നിരസിക്കുകയും പൊതുസ്ഥലത്ത് അപമാനിക്കുകയും ചെയ്യുന്നു. തകർന്നു പോയ സുമിത്ര, ദേവദാസിന്റെ കുടുംബത്തേക്കാൾ സമ്പന്നനായ, പ്രായപൂർത്തിയായ മൂന്ന് കുട്ടികളുള്ള, നാൽപ്പതു വയസ്സുള്ള വിധവ പ്രഭുവനായ ഭുവൻ എന്ന പുരുഷനുമായി പാരോയുടെ വിവാഹം തിടുക്കത്തിൽ ക്രമീകരിക്കുന്നു.
ദേവദാസിന്റെ പിതാവും പാരോയെ നിരസിച്ചപ്പോൾ, ദേവദാസ് മാതാപിതാക്കളുടെ വീട് വിട്ട് ഒരു വേശ്യാലയത്തിൽ അഭയം പ്രാപിക്കുന്നു. തങ്ങൾക്കിടയിൽ ഒരിക്കലും പ്രണയം നിലനിന്നിട്ടില്ലെന്ന് തെറ്റായി പ്രസ്താവിച്ചുകൊണ്ട് അവൻ പാരോയ്ക്ക് ഒരു കത്ത് നൽകുന്നു. വേശ്യാലയത്തിൽ വച്ച്, ചന്ദ്രമുഖി എന്ന നല്ല മനസ്സുള്ള ഒരു വേശ്യയെ അവൻ കണ്ടുമുട്ടുന്നു, അവൾ അവനുമായി പ്രണയത്തിലാകുന്നു. പാരോയെ ഉപേക്ഷിച്ചതിലെ തന്റെ തെറ്റ് വൈകാതെ ദേവദാസ് തിരിച്ചറിയുന്നു. അവളുടെ വിവാഹസമയത്ത് അവൻ അവളുടെ അടുത്തേക്ക് മടങ്ങുകയും അവളോട് ഒളിച്ചോടാൻ ആവശ്യപ്പെടുകയും ചെയ്തു, പക്ഷേ പാരോ നിരസിച്ചു, അവൻ അവളെ വളരെ എളുപ്പത്തിൽ ഉപേക്ഷിച്ച രീതിയെക്കുറിച്ച് അവനെ ഓർമ്മിപ്പിച്ചു. പാരോ കണ്ണീരോടെ ഭുവനെ വിവാഹം കഴിച്ചു.
തന്റെ മക്കൾക്കും എസ്റ്റേറ്റിലെ സ്ത്രീക്കും അമ്മയാകാൻ വേണ്ടി മാത്രമാണ് താൻ അവളെ വിവാഹം കഴിച്ചതെന്നും എന്നാൽ തന്റെ പ്രണയം പരേതയായ ആദ്യ ഭാര്യയോട് മാത്രമാണെന്നും പാരോ തന്റെ പുതിയ ഭർത്താവിൽ നിന്ന് മനസ്സിലാക്കുന്നു. അവൾ തന്റെ ഉത്തരവാദിത്തങ്ങൾ കൃത്യസമയത്ത് നിറവേറ്റുന്നു, അതേസമയം ഹൃദയം തകർന്ന ദേവദാസ് ചന്ദ്രമുഖിയുടെ വേശ്യാലയത്തിലേക്ക് സ്ഥിരമായി മാറുകയും മദ്യപാനിയായി മാറുകയും ചെയ്യുന്നു. ദേവദാസിന്റെ അച്ഛൻ മരണക്കിടക്കയിൽ കിടക്കുമ്പോൾ ദേവദാസിനെ കാണാൻ ആവശ്യപ്പെടുന്നു. ദേവദാസ് പിന്നീട് തന്റെ പിതാവിന്റെ ശവസംസ്കാര ചടങ്ങിൽ എത്തി, ഒരു രംഗം സൃഷ്ടിക്കുകയും ഒടുവിൽ കടന്നുപോകുകയും ചെയ്യുന്നു.
കുടുംബവീട്ടിൽ തിരിച്ചെത്തിയ ദേവദാസ്, കുടുംബത്തിന്റെ സുരക്ഷിതത്വത്തിലേക്കുള്ള അമ്മയുടെ താക്കോൽ അവന്റെ അനിയത്തി മോഷ്ടിച്ചതായി കണ്ടെത്തുന്നു. അവൻ അവളെ നേരിടുന്നു, പക്ഷേ ദേവദാസ് താക്കോൽ മോഷ്ടിച്ചതായി കുമുദ് അമ്മയോട് പറയുന്നു. അവന്റെ അമ്മ അവളെ വിശ്വസിക്കുകയും ദേവദാസ് നാടുകടത്തപ്പെടുകയും ചെയ്തു. ദേവദാസിനെ കുടിപ്പിച്ചെന്ന് ആരോപിച്ച് പാരോ ചന്ദ്രമുഖിയുടെ വേശ്യാലയത്തിൽ എത്തുന്നു, എന്നാൽ ചന്ദ്രമുഖി ദേവദാസിനെ സ്നേഹിക്കുന്നുവെന്ന് പെട്ടെന്ന് മനസ്സിലാക്കുന്നു. പാരോ ദേവദാസിനോട് മദ്യപാനം നിർത്താൻ പ്രേരിപ്പിക്കുന്നു, പക്ഷേ അവൻ പിടിവാശിയായി തുടരുന്നു. മരിക്കുന്നതിന് മുമ്പ്, അവസാനമായി ഒരിക്കൽ അവളുടെ വീട്ടുവാതിൽക്കൽ വരുമെന്ന് അവൻ പാരോയോട് വാഗ്ദാനം ചെയ്യുന്നു.
പാരോ, ചന്ദ്രമുഖിയെ അവളുടെ ഭർത്താവിന്റെ വീട്ടിൽ ദുർഗാപൂജയുടെ ആഘോഷത്തിന് ക്ഷണിക്കുകയും ചന്ദ്രമുഖിയുടെ തൊഴിൽ വെളിപ്പെടുത്താതെ അവളെ അവളുടെ ഭർത്താക്കന്മാർക്ക് പരിചയപ്പെടുത്തുകയും ചെയ്യുന്നു. എന്നാൽ വേശ്യാലയത്തിൽ സ്ഥിരം സന്ദർശകനായ ഭുവന്റെ മരുമകൻ കാളിബാബു, ചന്ദ്രമുഖിയുടെ പശ്ചാത്തലം വെളിപ്പെടുത്തുകയും അതിഥികൾക്ക് മുന്നിൽ അവളെ അപമാനിക്കാൻ ശ്രമിക്കുകയും ചെയ്യുന്നു, എന്നാൽ അവളുടെ സ്ഥലം സന്ദർശിക്കുന്നത് താനാണെന്നും അതുകൊണ്ടാണ് ചന്ദ്രമുഖി വെളിപ്പെടുത്തുന്നത്. അവളുടെ വേശ്യാലയം ഇപ്പോഴും വിജയകരമാണ്. അവൾ അവനെ അടിച്ചു നിരാശനായി പോയി. ദേവദാസുമായുള്ള പാരോയുടെ ബന്ധത്തെക്കുറിച്ച് കാളിബാബു ഭുവനോടും അമ്മയോടും പറയുന്നു. തൽഫലമായി, ഭുവൻ പാരോയെ മാളികയിൽ നിന്ന് പുറത്തുപോകുന്നതിൽ നിന്ന് ശാശ്വതമായി വിലക്കുന്നു.
ഒരു ചെറിയ ഡോസ് മദ്യം പോലും അവനെ കൊല്ലുന്ന തരത്തിൽ ദേവദാസ് രോഗബാധിതനായി. ദേവദാസ് ചന്ദ്രമുഖിയോട് പറഞ്ഞു, അവൾ അവനെ വിട്ടയക്കണം, രാജ്യം യാത്ര ചെയ്യാൻ തീരുമാനിക്കുന്നു; ഒരു ട്രെയിനിൽ, അവൻ തന്റെ പഴയ കോളേജ് സുഹൃത്ത് ചുണ്ണിലാലിനെ കണ്ടുമുട്ടുന്നു, സൗഹൃദത്തിന്റെ പേരിൽ കുടിക്കാൻ അവനെ പ്രേരിപ്പിക്കുന്നു. ദേവദാസ് കുടിക്കുന്നത്, അത് മാരകമാകുമെന്ന് നന്നായി അറിയാമായിരുന്നു. മരണത്തിന്റെ വക്കിൽ, ദേവദാസ് തന്റെ വാഗ്ദാനം പാലിക്കാൻ പാരോയുടെ വീട്ടിലേക്ക് പോകുന്നു, പ്രധാന ഗേറ്റിന് മുന്നിലുള്ള ഒരു മരത്തിന്റെ ചുവട്ടിൽ വീഴുന്നു.
പുറത്ത് കിടക്കുന്നത് അയാളാണെന്ന് അറിഞ്ഞപ്പോൾ അവൾ ആ മാളികയിലൂടെ ഓടി അവന്റെ അടുക്കൽ എത്താൻ ശ്രമിച്ചു. ഭുവൻ ഇത് കാണുകയും ഗേറ്റുകൾ അടയ്ക്കാൻ വേലക്കാരോട് കൽപ്പിക്കുകയും ചെയ്യുന്നു. പാരോ തന്റെ അടുത്തേക്ക് ഓടുന്നതിന്റെ മങ്ങിയ ചിത്രം ദേവദാസ് കാണുന്നു, പക്ഷേ അവൾ അവനിലേക്ക് എത്തുന്നതിന് തൊട്ടുമുമ്പ് ഗേറ്റുകൾ അടഞ്ഞു, അവളെ ഉള്ളിൽ കരയാൻ വിട്ടു. ദേവദാസ് തന്റെ അവസാന ശ്വാസത്തിൽ പാരോയുടെ പേര് മന്ത്രിച്ചു, അവൻ പതുക്കെ മരിക്കുന്നു, ഉടൻ തന്നെ പാരോയുടെ വിളക്ക് അണഞ്ഞു.
ബേബി ഹൽദാർ
ജീവചരിത്രം
കാഷ്മീരിലെ ഏതോ ഗ്രാമത്തിലെ നിർദ്ധന കുടുംബത്തിൽ ജനിച്ച്, പിന്നീട് പശ്ചിമബംഗാളിലേക്ക് താമസം മാറ്റിയ  ബേബി ഹൽദാറിന്റെ പിതാവ് പട്ടാളക്കാരനായിരുന്നു. ജോലിയിൽ നിന്ന് വിരമിച്ചശേഷം കുടുംബം ദുർഗ്ഗാപൂരിലേക്കും പിന്നെ മൂർഷിദാബാദിലേക്കും താമസം മാറ്റി. ജീവിത സംഘർഷങ്ങൾ സഹിക്കാനാവാഞ്ഞ് അമ്മ വീടും കുടുംബവും ഉപേക്ഷിച്ച് പോയി. പിതാവ് രണ്ടും മൂന്നും തവണ വിവാഹിതനായി. ഏഴാം തരത്തിൽ പഠിച്ചുകൊണ്ടിരുന്ന പന്ത്രണ്ടുകാരിയായിരുന്ന ബേബി തന്നേക്കാൾ ഇരട്ടി വയസ്സുളള ഒരാൾക്ക് വിവാഹം ചെയ്തു കൊടുക്കപ്പെട്ടു. ഭർതൃകുടുംബത്തിലെ പീഡനങ്ങൾ അസഹ്യമായിത്തീർന്നപ്പോൾ ബേബി മൂന്നു മക്കളേയും കൊണ്ട് ആദ്യം ഫരീദാബാദിലും പിന്നീട് ഗുഡ്ഗാവിലും എത്തിപ്പെട്ടു. ഉപജീവനത്തിനായി വീട്ടുജോലിക്കാരിയായി. ഒരു നിയോഗമെന്നപോലെ സുപ്രസിദ്ധ ഹിന്ദി സാഹിത്യകാരൻ പ്രേംചന്ദിന്റെ പൌത്രൻ പ്രബോധ് കുമാറിന്റെ വീടായിരുന്നു അത്. ബേബിക്ക് പുസ്തകങ്ങളോയുളള താത്പര്യം കണ്ടറിഞ്ഞ പ്രൊഫസ്സർ അവളെ പ്രോത്സാഹിപ്പിക്കുകയും സ്വന്തം കഥ, സ്വന്തം ശൈലിയിൽ പറയാൻ പ്രേരിപ്പിക്കയും ചെയ്തു. അതിന്റെ ഫലമാണ് ഇരുട്ടും വെളിച്ചവും എന്ന ഈ കൃതി.
സന്ധ്യയ്ക്കു വിരിഞ്ഞ പൂവ്
സെഞ്ച്വറി ഫിലിംസിന്റെ ബാനറിൽ രാജു മാത്യു നിർമ്മിച്ച് 1983ൽ പ്രദർശനത്തിനെത്തിയ മലയാള ചലച്ചിത്രമാണ് സന്ധ്യയ്ക്കു വിരിഞ്ഞ പൂവ്. പി.ആർ. ശ്യാമളയുടെ കഥയ്ക്കു തോപ്പിൽ ഭാസി തിരക്കഥയും സംഭാഷണവുമെഴുതിയ ഈ ചിത്രം സംവിധാനം ചെയ്തത് പി.ജി. വിശ്വംഭരൻ ആണ്. മമ്മൂട്ടി, സീമ, ശങ്കർ, മോഹൻലാൽ, അംബിക, സുകുമാരി, അടൂർ ഭാസി, വി.ഡി. രാജപ്പൻ, പ്രതാപചന്ദ്രൻ, ഉമ  തുടങ്ങിയവർ പ്രധാന കഥാപാത്രങ്ങളെ അവതരിപ്പിച്ചു.
അവലംബം
വർഗ്ഗം:1983-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പി.ജി. വിശ്വംഭരൻ സംവിധാനം ചെയ്ത ചലച്ചിത്രങ്ങൾ
ഇന്റർജനറേഷനൽ ഇക്വിറ്റി
സാമ്പത്തികവും മാനസികവും സാമൂഹികവുമായ സന്ദർഭങ്ങളിൽ തലമുറകൾ തമ്മിലുള്ള സാമൂഹ്യനീതിയുടെയോ ന്യായത്തിന്റെയോ ആശയമാണ് ഇന്റർജനറേഷനൽ ഇക്വിറ്റി. കുട്ടികൾ, യുവാക്കൾ, മുതിർന്നവർ, പ്രായമായവർ എന്നിവർക്കിടയിലുള്ള ചലനാത്മകതയിൽ ഈ ആശയം പ്രയോഗിക്കാവുന്നതാണ്. നിലവിൽ ജീവിക്കുന്ന തലമുറകൾക്കും ഭാവി തലമുറകൾക്കും ഇടയിലുള്ള നീതിക്കും ഇത് പ്രയോഗിക്കാവുന്നതാണ്.
ഇന്റർജനറേഷൻ ഇക്വിറ്റിയെ കുറിച്ചുള്ള സംഭാഷണങ്ങൾ പല മേഖലകളിലും സംഭവിക്കുന്നു. പൊതു സാമ്പത്തിക ശാസ്ത്രത്തിൽ പ്രത്യേകിച്ച് പരിവർത്തന സാമ്പത്തിക ശാസ്ത്രം, സാമൂഹിക നയം, സർക്കാർ ബജറ്റ് നിർമ്മാണം എന്നിവയുമായി ബന്ധപ്പെട്ട് ഇത് പലപ്പോഴും ചർച്ച ചെയ്യപ്പെടുന്നു. ഭാവി തലമുറകൾ അതിന്റെ അനന്തരഫലങ്ങൾ വഹിക്കുമെന്നതിനാൽ, വർദ്ധിച്ചുവരുന്ന യുഎസ് ദേശീയ കടം ഇന്റർജനറേഷൻ അസമത്വത്തിന്റെ ഉദാഹരണമായി പലരും ഉദ്ധരിക്കുന്നു. സുസ്ഥിര വികസനം, കാലാവസ്ഥാ വ്യതിയാനം ഉൾപ്പെടെയുള്ള പാരിസ്ഥിതിക ആശങ്കകളിലും ഇന്റർജനറേഷൻ ഇക്വിറ്റി പര്യവേക്ഷണം ചെയ്യപ്പെടുന്നു. കഴിഞ്ഞ നൂറ്റാണ്ടിൽ സംഭവിച്ചുകൊണ്ടിരിക്കുന്ന പ്രകൃതി വിഭവങ്ങളുടെ തുടർച്ചയായ ശോഷണം ഭാവി തലമുറകൾക്ക് കാര്യമായ ഭാരമായിരിക്കും. ഇന്റർജനറേഷൻ ഇക്വിറ്റി ജീവിത നിലവാരവുമായി പ്രത്യേകിച്ചും വ്യത്യസ്ത പ്രായത്തിലും തലമുറയിലും ഉള്ള ആളുകൾ അനുഭവിക്കുന്ന ജീവിത നിലവാരത്തിലെ അസമത്വങ്ങളെ കുറിച്ച്  ബന്ധപ്പെട്ട് ചർച്ച ചെയ്യപ്പെടുന്നു. വയോജന പരിപാലനത്തിന്റെയും സാമൂഹിക നീതിയുടെയും മേഖലകളിലും ഇന്റർജനറേഷൻ ഇക്വിറ്റി പ്രശ്നങ്ങൾ ഉയർന്നുവരുന്നു.
ചരിത്രം
ബിസി 1796-ൽ സുമരിയയിൽ ആദ്യമായി രേഖപ്പെടുത്തിയ കടം ഇഷ്യൂ ചെയ്തതു മുതൽ, വായ്പ തിരിച്ചടക്കുന്നതിൽ പരാജയപ്പെടുന്നതിനുള്ള പിഴകളിൽ ഒന്ന് കടബാധ്യതയാണ്. ചില സന്ദർഭങ്ങളിൽ, സാമ്പത്തിക കടത്തിന്റെ ഈ തിരിച്ചടവിൽ കടക്കാരന്റെ മക്കളും ഉൾപ്പെടുന്നു. പ്രധാനമായും കടക്കാരന്റെ കുടുംബത്തെ ശാശ്വതമായ അടിമത്തത്തിലേക്ക് വിധിക്കുന്നു. രേഖാമൂലമുള്ള കട കരാറുകൾ സൃഷ്ടിച്ച് ഏകദേശം ഒരു സഹസ്രാബ്ദത്തിന് ശേഷം, ജൂബിലി (ലേവ്യപുസ്തകം 25) എന്ന് വിളിക്കപ്പെടുന്ന പഴയനിയമത്തിലും ഗ്രീക്ക് നിയമത്തിലും സോളൺ സെയ്സാക്തിയയെ അവതരിപ്പിക്കുമ്പോൾ കടം ക്ഷമിച്ചു എന്ന ആശയം പ്രത്യക്ഷപ്പെടുന്നു. മാതാപിതാക്കളുടെ കടം മൂലമുണ്ടാകുന്ന അടിമത്തത്തിൽ നിന്ന് കുട്ടികളെ മോചിപ്പിക്കുന്നതാണ് കടം ക്ഷമിച്ചതിന്റെ ഈ രണ്ട് ചരിത്ര ഉദാഹരണങ്ങളും.
ഡോക്ടർ സ്‌ട്രേഞ്ച് ഇൻ ദി മൾട്ടിവേഴ്‌സ് ഓഫ് മാഡ്‌നെസ്
ഡോക്ടർ സ്‌ട്രേഞ്ച് ഇൻ ദി മൾട്ടിവേഴ്‌സ് ഓഫ് മാഡ്‌നെസ് മാർവൽ കോമിക്‌സിലെ ഡോക്ടർ സ്‌ട്രേഞ്ച് എന്ന കേന്ദ്ര കഥാപാത്രത്തെ അടിസ്ഥാനമാക്കി 2022-ൽ പുറത്തിറങ്ങിയ ഒരു അമേരിക്കൻ സൂപ്പർഹീറോ ചിത്രമാണ്. മാർവൽ സ്റ്റുഡിയോ നിർമ്മിച്ച് വാൾട്ട് ഡിസ്നി സ്റ്റുഡിയോ മോഷൻ പിക്‌ചേഴ്‌സ് വിതരണം ചെയ്‌ത ഈ ചിത്രം ഡോക്ടർ സ്‌ട്രേഞ്ച് (2016) എന്ന സിനിമയുടെ തുടർച്ചയും മാർവൽ സിനിമാറ്റിക് യൂണിവേഴ്‌സിൻറെ (MCU) 28-ാമത്തെ ചിത്രവുമാണ്. മൈക്കൽ വാൾഡ്രോൺ രചന നടത്തി സാം റൈമി സംവിധാനം ചെയ്ത ഈ സിനിമയിൽ സ്റ്റീഫൻ സ്ട്രേഞ്ച് എന്ന കേന്ദ്ര കഥാപാത്രമായി ബെനഡിക്റ്റ് കുംബർബാച്ച് അഭിനയിക്കുന്നു. എലിസബത്ത് ഓൾസെൻ, ചിവെറ്റെൽ എജിയോഫോർ, ബെനഡിക്റ്റ് വോങ്, ക്സോചിറ്റിൽ ഗോമസ്, മൈക്കൽ സ്റ്റുൽബാർഗ്, റേച്ചൽ മക്ആഡംസ് എന്നിവരും ഈ ചിത്രത്തിലെ മറ്റു കഥാപാത്രങ്ങളായി അഭിനയിക്കുന്നു.
ഡോക്‌ടർ സ്‌ട്രേഞ്ച് എന്ന ചിത്രത്തിൻറെ സംവിധായകനും സഹ-രചയിതാവുമായിരുന്ന സ്‌കോട്ട് ഡെറിക്‌സൺ 2016 ഒക്‌ടോബറോടെ ഈ ചിത്രത്തിൻറെ ഒരു തുടർഭാഗത്തിന് പദ്ധതിയിട്ടിരുന്നു. 2018 ഡിസംബറിൽ ബെനഡിക്റ്റ് കുംബർബാച്ച് പുതിയ ചിത്രത്തിനായി മടങ്ങിയെത്തുമെന്ന് ഉറപ്പായപ്പോൾ അദ്ദേഹം സംവിധായകനായി മടങ്ങിവരാനുള്ള കരാറിൽ ഒപ്പുവച്ചു. ചിത്രത്തിന്റെ പേര് 2019 ജൂലൈയിൽ എലിസബത്ത് ഓൾസെൻറെ ചിത്രത്തിലെ പങ്കാളിത്തത്തോടൊപ്പം പ്രഖ്യാപിക്കുകയും, അതേസമയം ആ ഒക്ടോബറിൽ ചിത്രത്തിന്റെ രചനയ്ക്കായി ജേഡ് ഹാലി ബാർട്ട്ലെറ്റിനെ നിയമിക്കുകയും ചെയ്തു. സൃഷ്ടിപരമായ വ്യത്യാസങ്ങൾ ചൂണ്ടിക്കാട്ടി ഡെറിക്‌സൺ 2020 ജനുവരിയിൽ സംവിധായക സ്ഥാനം ഒഴിഞ്ഞു. വാൾഡ്രോൺ രചയിതാവായും റൈമി സംവിധായകനെന്ന നിലയിലും അടുത്ത മാസം ഒത്തു ചേരുകയും റൈമി മുമ്പ് പ്രവർത്തിച്ചിരുന്ന ഹൊറർ വിഭാഗത്തിന്റെ ഘടകങ്ങൾ ചേർത്ത് മാക്‌സിമോഫ് എന്ന കഥാപാത്രത്തെ ചിത്രത്തിലെ വില്ലനാക്കിക്കൊണ്ട് വാൻഡവിഷൻ (2021) എന്ന പരമ്പരയിൽ നിന്നുള്ള അവളുടെ കഥ ഈ ചിത്രത്തിൽ തുടർന്നു. 2020 നവംബറിൽ ലണ്ടനിൽ ചിത്രീകരണം ആരംഭിച്ചെങ്കിലും COVID-19 പാൻഡെമിക് കാരണം 2021 ജനുവരിയിൽ നിർത്തിവച്ചു. 2021 മാർച്ചോടെ നിർമ്മാണം പുനരാരംഭിക്കുകയും ഏപ്രിൽ പകുതിയോടെ സോമർസെറ്റിൽ ഷൂട്ടിംഗ് സമാപിക്കുകയും ചെയ്തു. ഇംഗ്ലണ്ടിലെ സറേയിലും ലോസ് ആഞ്ചലസിലുമാണ് ചിത്രത്തിൻറെ ഷൂട്ടിംഗ് നടന്നത്.
ഡയസ്പൊറ (വിവക്ഷകൾ)
ഡയസ്പോറ എന്ന വാക്ക് പ്രധാനമായും ചിതറിപ്പോയ ജനസമൂഹങ്ങളെയാണ് ഉദ്ദ്യേശിക്കുന്നത്;
സ്വാഭാവിക പ്രസവം
ഗർഭിണിയുടെ അടിവയറും ഗർഭപാത്രവും കീറി ഗർഭസ്ഥ ശിശുവിനെ പുറത്തെടുക്കുന്ന സിസേറിയൻ പ്രസവത്തിൽ നിന്നു വ്യത്യസ്തമായി, സാധാരണയായുള്ള പ്രസവ രീതിയായ യോനി വഴിയുള്ള പ്രസവം ആണ് സ്വാഭാവിക പ്രസവം (ഇംഗ്ലീഷിൽ വജൈനൽ ഡെലിവറി) എന്ന് അറിയപ്പെടുന്നത്. ഒരു ഫിസിഷ്യന്റേയോ മിഡ്വൈഫിന്റെയോ സഹായത്തോടെയുള്ള ആശുപത്രിയിലെ പ്രസവം, ഒരു മിഡ്‌വൈഫിന്റെ സഹായത്തോടെയുള്ള വീട്ടിലെ പ്രസവം അല്ലെങ്കിൽ ആരുടെയും സഹായം ഇല്ലാത്ത വീട്ടിലെ പ്രസവം എന്നിങ്ങനെയുള്ള ഏത് സന്ദർഭത്തിലും സ്വാഭാവിക പ്രസവം സംഭവിക്കാം. ഫോർസെപ്‌സ് അല്ലെങ്കിൽ വാക്വം കപ്പ് പോലുള്ള ചില ഉപകരണങ്ങളുടെയോ അതുമല്ലെങ്കിൽ പ്രസവ പ്രക്രിയയ്ക്ക് തുടക്കമിടാൻ പ്രേരിപ്പിക്കുന്ന വ്യത്യസ്ത മരുന്നുകളുടെ സഹായത്തോടെയൊ സ്വാഭാവിക പ്രസവം നടത്താം. ലോകമെമ്പാടുമുള്ള ഏറ്റവും സാധാരണമായ പ്രസവ രീതിയാണിത്. സിസേറിയൻ (സി-സെക്ഷൻ) പ്രസവത്തേക്കാൾ രോഗബാധ, മരണനിരക്ക് എന്നിവ കുറഞ്ഞ പ്രസവ രീതിയായി ഇത് കണക്കാക്കപ്പെടുന്നു.
മെഡിക്കൽ ഇടപെടൽ ഉള്ള പ്രസവത്തിന് വിരുദ്ധമായി, മെഡിക്കൽ ഇടപെടൽ പ്രത്യേകിച്ച് അനസ്തെറ്റിക് മരുന്നുകളുടെ ഉപയോഗം, ചെറു ശസ്ത്രക്രിയയായ എപ്പിസോടോമികൾ, ഫോഴ്‌സ്‌പ്സ്, വെന്റൗസ് ഡെലിവറികൾ, സിസേറിയൻ എന്നിവ പോലുള്ള ശസ്ത്രക്രിയാ ഇടപെടലുകൾ കുറയ്ക്കുന്ന തരത്തിലുള്ള പ്രസവത്തെ സൂചിപ്പിക്കാൻ ചില രാജ്യങ്ങളിൽ നാച്ചുറൽ ചൈൾഡ്ബർത്ത് എന്ന പദം ഉപയോഗിക്കുന്നു.
ചരിത്രം
ആദ്യകാലങ്ങളിൽ മിക്ക സ്ത്രീകളും അടിയന്തിര വൈദ്യസഹായമില്ലാതെ വീട്ടിൽ ആയിരുന്നു പ്രസവിച്ചിരുന്നത്. ശസ്ത്രക്രിയയോ ഫാർമസ്യൂട്ടിക്കൽ ഇടപെടലോ ഇല്ലാതെയുള്ള പ്രസവങ്ങളിൽ മാതൃമരണനിരക്ക് 100,000 ജനനങ്ങളിൽ 1,500 മരണങ്ങൾ ആയി കണക്കാക്കപ്പെട്ടിരിക്കുന്നു. 1900-കളിൽ യുണൈറ്റഡ് സ്റ്റേറ്റ്സിൽ, ആധുനിക മെഡിക്കൽ സാങ്കേതികവിദ്യകൾ അവതരിപ്പിക്കുന്നതിനും മെച്ചപ്പെടുത്തുന്നതിനും മുമ്പ്, 100,000 ജനനങ്ങളിൽ ഏകദേശം 700 (.7%) മാതൃമരണങ്ങൾ ഉണ്ടായിരുന്നു.
വ്യാവസായിക വിപ്ലവത്തിന്റെ തുടക്കത്തിൽ, തിരക്കേറിയ താമസസ്ഥലങ്ങളും വൃത്തികെട്ട ജീവിത സാഹചര്യങ്ങളും കാരണം വീട്ടിൽ പ്രസവിക്കുന്നത് കൂടുതൽ ബുദ്ധിമുട്ടായി മാറി. ഇത് നഗരങ്ങളിലെയും താഴ്ന്ന ക്ലാസിലെയും സ്ത്രീകളെ പ്രസവിക്കാൻ ആശുപത്രികളിലേക്ക് ചെല്ലാൻ പ്രേരിപ്പിച്ചു, അതേസമയം സമ്പന്നരും ഇടത്തരം സ്ത്രീകളും വീട്ടിൽ പ്രസവിക്കുന്നത് തുടർന്നു. 1900 കളുടെ തുടക്കത്തിൽ ആശുപത്രികളുടെ എണ്ണം വർദ്ധിച്ചു, കൂടുതൽ സ്ത്രീകൾ പ്രസവത്തിന് ആശുപത്രിയിൽ പോകാൻ തുടങ്ങി. യുണൈറ്റഡ് സ്റ്റേറ്റ്സിൽ, മധ്യവർഗക്കാർ പ്രസവത്തെ വൈദ്യവൽക്കരിക്കുന്നതിന് പ്രത്യേകിച്ചും സ്വീകാര്യരായിരുന്നു, ഇത് സുരക്ഷിതവും വേദനയില്ലാത്തതുമായ പ്രസവം വാഗ്ദാനം ചെയ്തു. വേദനയില്ലാതെ പ്രസവിക്കാനുള്ള കഴിവ് ആദ്യകാല ഫെമിനിസ്റ്റ് പ്രസ്ഥാനത്തിന്റെ ഭാഗമായിരുന്നു.
1847-ൽ സ്കോട്ടിഷ് പ്രസവചികിത്സകനായ ജെയിംസ് യംഗ് സിംപ്സൺ പ്രസവസമയത്ത് ക്ലോറോഫോം അനസ്തെറ്റിക് ആയി അവതരിപ്പിച്ചതോടെയാണ് പ്രസവത്തിൽ മരുന്നുകളുടെ ഉപയോഗം ആരംഭിച്ചത്, എന്നാൽ അന്ന് അതിസമ്പന്നരും ശക്തരുമായ സ്ത്രീകൾക്ക് (വിക്ടോറിയ രാജ്ഞിയെ പോലെ) മാത്രമേ അതു ലഭ്യമായിരുന്നുള്ളൂ. 1800-കളുടെ അവസാനത്തിൽ, യുണൈറ്റഡ് സ്റ്റേറ്റ്സിലെയും യുണൈറ്റഡ് കിംഗ്ഡത്തിലെയും ഫെമിനിസ്റ്റുകൾ പ്രസവസമയത്ത് വേദന കുറയ്ക്കാൻ മരുന്നുകൾ ആവശ്യപ്പെടാൻ തുടങ്ങി. എന്നിരുന്നാലും, 20-ആം നൂറ്റാണ്ടിന്റെ ആദ്യ ദശകങ്ങളിൽ, മിഡ്‌വൈഫുകളുടെ സഹായത്തോടെയുള്ള സ്വാഭാവിക പ്രസവം ഗ്രാമപ്രദേശങ്ങളിലും ചില നഗര കേന്ദ്രങ്ങളിലും സാധാരണമായിരുന്നു.
തരങ്ങൾ
യോനി വഴിയുള്ള സ്വാഭാവിക പ്രസവം സ്വയമേവയോ പ്രചോദിതമായോ ആകാം. വൈദ്യ ശാസ്ത്രപരമായി സ്വാഭാവിക പ്രസവം പല പേരുകളിൽ നിർവ്വചിച്ചിട്ടുണ്ട്:
ഒരു ഗർഭിണിയായ സ്ത്രീക്ക് പ്രസവത്തിന് പ്രേരിപ്പിക്കുന്ന മരുന്നുകളോ വാക്വം എക്സ്ട്രാക്ഷൻ, അല്ലെങ്കിൽ സിസേറിയൻ എന്നിവ ഉൾപ്പടെയുള്ള സാങ്കേതിക വിദ്യകളോ ഉപയോഗിക്കാതെ പ്രസവിക്കുമ്പോൾ, അത് സ്പോൺറ്റെന്നിയസ് വജൈനൽ ഡെലിവറി (SVD) എന്ന പേരിൽ അറിയപ്പെടുന്നു.
പ്രസവം തുടങ്ങാൻ മരുന്നുകളോ മാനുവൽ ടെക്നിക്കുകളോ ഉപയോഗിക്കുന്ന ലേബർ ഇൻഡക്ഷൻ ഉൾപ്പെടുന്ന ഒരു പ്രസവമാണ് ഇൻഡ്യൂസ്ഡ് വജൈനൽ ഡെലിവറി.
ഒരു ഗർഭിണിയായ സ്ത്രീയുടെ യോനിയിലൂടെ കുഞ്ഞിനെ പുറത്തെടുക്കാൻ ഫോഴ്‌സ്‌പ്സ് അല്ലെങ്കിൽ വാക്വം എക്‌സ്‌ട്രാക്‌റ്റർ പോലുള്ള പ്രത്യേക ഉപകരണങ്ങൾ ഉപയോഗിക്കേണ്ടിവരുമ്പോൾ അത് അസിസ്റ്റഡ് വജൈനൽ ഡെലിവറി (AVD) അല്ലെങ്കിൽ ഇൻസ്ട്രുമെന്റൽ വജൈനൽ ഡെലിവറി എന്ന് അറിയപ്പെടുന്നു. പ്രസവത്തിന്റെ രണ്ടാം ഘട്ടത്തിൽ ഗർഭധാരണം പുരോഗമിക്കാത്ത സാഹചര്യത്തിലാണ് ഇത് സാധാരണയായി നടത്തുന്നത്. ഒരു ഹൃദ്രോഗി അനുഭവിച്ചേക്കാവുന്ന തള്ളലിന്റെ പ്രതികൂല ഫലങ്ങൾ ഒഴിവാക്കുക എന്ന ലക്ഷ്യത്തിലും ഇത് നടപ്പിലാക്കാം. പ്രസവത്തെ സഹായിക്കുന്ന ഉപകരണങ്ങളുടെ ഉദാഹരണങ്ങളിൽ ഒബ്‌സ്ട്രറ്റിക്കൽ ഫോർസെപ്‌റ്റുകളും വാക്വം കപ്പ് ഉപകരണം ഉപയോഗിച്ചുള്ള വാക്വം എക്‌സ്‌ട്രാക്ഷൻ പോലെയുള്ളവയും ഉൾപ്പെടുന്നു.
മരുന്നിന്റെയോ സാങ്കേതികതയുടെയോ സഹായം ഉള്ളതും ഇല്ലാത്തതുമായ ഒരു സാധാരണ യോനിയിലൂടെയുള്ള പ്രസവം നോർമൽ വജൈനൽ ഡെലിവറി (NVD) എന്ന് അറിയപ്പെടുന്നു.
അമ്മയ്ക്കുള്ള ആനുകൂല്യങ്ങൾ
അമ്മയ്ക്കുള്ള ആനുകൂല്യങ്ങളിൽ ഇവ ഉൾപ്പെടുന്നു
ശിശുക്കൾക്കുള്ള പ്രയോജനങ്ങൾ
ശിശുക്കൾക്കുള്ള പ്രയോജനങ്ങളിൽ ഇവ ഉൾപ്പെടുന്നു:
യോനിയിലൂടെ പ്രസവിക്കുന്നതിന്റെ അപകടസാധ്യതകളും സങ്കീർണതകളും
യോനിയിലൂടെയുള്ള പ്രസവത്തിന്റെ സങ്കീർണതകൾ പ്രധാനമായും പ്രസവ പുരോഗതിയിലെ പരാജയം, ഗർഭപിണ്ഡത്തിന്റെ അസാധാരണമായ ഹൃദയമിടിപ്പ്, ഇൻട്രാപാർട്ടം അല്ലെങ്കിൽ പോസ്റ്റ്പാർട്ടം രക്തസ്രാവം എന്നിവ മൂലമാകാം. നിർദ്ദിഷ്ട സങ്കീർണ്ണതകളിൽ തടസ്സപ്പെടുന്ന പ്രസവ പ്രക്രിയ, പോസ്റ്റ്‌പാർട്ടം ബ്ലീഡിംഗ്, എക്ലാംപ്സിയ, പോസ്റ്റ്‌പാർട്ടം അണുബാധ, പ്രായമേറിയവരുടെ പ്രസവം എന്നിവ ഉൾപ്പെടുന്നു. മാതൃശിശു മരണം ഇതിന്റെ ഗുരുതരമായ ഒരു പ്രശ്നമാണ്. പ്രസവാനന്തര രക്തസ്രാവം, അംനിയോട്ടിക്‌ ഫ്ലൂയിഡ് എമ്പോളിസം എന്നിവ അമ്മയുടെ മരണത്തിന് കാരണമാകുന്ന ഗുരുതരമായ രോഗവസ്ഥകളാണ്. പ്രസവശേഷം ഗർഭപാത്രം പൂർവസ്ഥിതിയിലേക്ക് ചിലപ്പോൾ ചരുങ്ങാറില്ല. ഇത് കടുത്ത രക്തസ്രാവത്തിലേക്ക് നയിക്കുകയും, ശരീരം മരുന്നുകളോട് പ്രതികരിക്കാതിരിക്കുകയും, അമ്മയുടെ ജീവൻ നഷ്ടപ്പെടാൻ കാരണമാകുകയും ചെയ്യും. മറ്റൊന്ന് അംനിയോട്ടിക്‌ ഫ്ലൂയിഡ് അമ്മയുടെ രക്തത്തിൽ കലരുകയും അത് സ്ത്രീയുടെ ജീവൻ അപകടത്തിലാക്കുകയും ചെയ്തേക്കാം. മേൽപ്പറഞ്ഞ പല പ്രശ്നങ്ങളും പ്രസവം വളരെ സങ്കീർണ്ണമായ, ചിലപ്പോൾ ജീവൻ പോലും നഷ്ടപ്പെടുന്ന ഒന്നായി മാറ്റാറുണ്ട്.
പ്രസവപ്രക്രിയ മന്ദഗതിയിലാകുമ്പോഴോ പൂർണ്ണമായി നിലയ്ക്കുമ്പോഴോ ഉള്ള അവസ്ഥയാണ് ഫെല്യവർ ടു പ്രോഗ്രസ്, ഇത് സെർവിക്കൽ ഡൈലേഷൻ മന്ദഗതിയിലാണെന്ന് സൂചിപ്പിക്കുന്നു. ഒരു സ്ത്രീയുടെ ഗർഭധാരണത്തിന് കൂടുതൽ അപകടസാധ്യത നൽകുന്ന ഘടകങ്ങളിൽ ഉയർന്ന മാതൃപ്രായം, മെംബറേനുകളുടെ അകാലത്തിലെ പൊട്ടൽ ആയ പ്രിമെച്വർ റപ്ചർ ഓഫ് മെംബ്രെൻ (Premature Rupture of Membranes), ലേബർ ഇൻഡക്ഷൻ എന്നിവ ഉൾപ്പെടുന്നു. യൂട്ടറോണിക് ഏജന്റായ ഓക്സിടോസിൻ, പ്രസവം പ്രേരിപ്പിക്കുന്നതിന് നൽകാം. ഗർഭധാരണം എന്നിട്ടും പുരോഗമിക്കാതെ വരുമ്പോൾ സിസേറിയനും സാധാരണയായി പരിഗണിക്കപ്പെടുന്നു. സിസേറിയനിൽ, ഗർഭപാത്ര അണുബാധയുണ്ടാകാനുള്ള സാധ്യത അല്ലെങ്കിൽ ത്രോംബോബോളിക് സങ്കീർണതകൾ ഉണ്ടാകാനുള്ള സാധ്യതയുണ്ട്. ഇതിന് മരണ സാധ്യതയും കൂടുതലാണ്.
ഗർഭപിണ്ഡത്തിന്റെ അസാധാരണമായ ഹൃദയമിടിപ്പ് അല്ലെങ്കിൽ പ്രസവസമയത്ത് ഗർഭപിണ്ഡത്തിന്റെ ഹൃദയമിടിപ്പ് മന്ദഗതിയിലായതു സൂചിപ്പിക്കുന്നത്, തലയുടെ കംപ്രഷൻ, കോഡ് കംപ്രഷൻ, ഹൈപ്പോക്സെമിയ അല്ലെങ്കിൽ വിളർച്ച എന്നിവയാണ്. യൂട്ടറിൻ ടാക്കിസിസ്റ്റോൾ, ഓക്സിടോസിൻ (സാധാരണയായി ഒരു പ്രശ്നമുള്ള ഡോസേജിന്റെ ഫലമായി) എന്നിവയുടെ ഏറ്റവും സാധാരണമായ പ്രതികൂല ഫലമാണ് ഇവ. ഓക്‌സിടോസിൻ ഇൻഫ്യൂഷൻ കുറയുകയോ നിർത്തുകയോ ചെയ്യുമ്പോൾ ഈ ലക്ഷണങ്ങൾ തിരിച്ച് സാധാരണ നിലയിലെത്തും. ഗർഭപിണ്ഡത്തിന്റെ അസാധാരണമായ ഹൃദയമിടിപ്പ് നിലനിൽക്കുകയും യൂട്ടറിൻ ടാക്കിസിസ്റ്റോൾ തുടരുകയും ചെയ്താൽ, ടെർബ്യൂട്ടാലിൻ പോലുള്ള ടോക്കോലൈറ്റിക് പ്രതിവിധികൾ ഉപയോഗിക്കാവുന്നതാണ്. അതിനുശേഷം, ആവശ്യമെങ്കിൽ യൂട്ടറിൻ ടോണും അടിസ്ഥാന നിലയിലേക്ക് മടങ്ങുകയും ഗർഭപിണ്ഡത്തിന്റെ അവസ്ഥ സ്ഥിരമാവുകയും ചെയ്താൽ ഓക്സിടോസിൻ ഒരു ലേബർ ഓഗ്മെന്റിംഗ് ഏജന്റ് എന്ന നിലയിൽ പുനരാരംഭിക്കാവുന്നതാണ്. ഗർഭപിണ്ഡത്തിന്റെ ഹൃദയമിടിപ്പ് അസാധാരണമായി തുടരുന്നത് ഒരു സിസേറിയൻ ആവശ്യമാണെന്ന് സൂചിപ്പിക്കാം.
പ്രസവസമയത്ത് രക്തത്തിന്റെ കൂടിയ സാന്നിധ്യമാണ് ഇൻട്രാപാർട്ടം ഹെമറേജിന്റെ സവിശേഷത. പ്ലാസന്റൽ അബ്റപ്ഷൻ, യൂട്ടറിൽ റപ്ചർ, പ്ലാസന്റ അക്രിറ്റ്, രോഗനിർണയം നടത്താത്ത പ്ലാസന്റ പ്രിവിയ അല്ലെങ്കിൽ വാസ പ്രിവിയ എന്നിവ മൂലം രക്തസ്രാവം സംഭവിക്കാം. ഇവ ഒരു സിസേറിയൻ ആവശ്യമാണെന്ന് സൂചിപ്പിക്കാം.
പ്രസവശേഷം 24 മണിക്കൂറിനുള്ളിൽ ഹൈപ്പോവോളീമിയയുടെ ലക്ഷണങ്ങളോടൊപ്പം കുറഞ്ഞത് 1,000 മില്ലി രക്തം നഷ്ടപ്പെടുന്നതാണ് പോസ്റ്റ്-പാർട്ടം ഹെമറേജ് എന്ന് അറിയപ്പെടുന്നത്. സാധാരണഗതിയിൽ, ടാക്കിക്കാർഡിയയോടൊപ്പമുള്ള അമിത രക്തസ്രാവമാണ് ആദ്യത്തെ ലക്ഷണം. ഗണ്യമായ രക്തനഷ്ടം ഹൈപ്പോടെൻഷൻ, ഓക്കാനം, ശ്വാസതടസ്സം, നെഞ്ചുവേദന എന്നിവയ്ക്കും കാരണമായേക്കാം. യോനിയിലൂടെ പ്രസവിക്കുന്ന സ്ത്രീകളിൽ 3% മുതൽ 5% വരെ പേർക്ക് പ്രസവാനന്തര പോസ്റ്റ്-പാർട്ടം ഹെമറേജ് അനുഭവപ്പെടുമെന്ന് കണക്കാക്കപ്പെടുന്നു. ഫീറ്റൽ മാക്രോസോമിയ, പ്രീ-എക്ലാംസിയ, നീണ്ടുനിൽക്കുന്ന പ്രസവം എന്നിവ അപകട ഘടകങ്ങളിൽ ഉൾപ്പെടുന്നു. പ്രസവസമയത്ത് ഓക്‌സിടോസിൻ (പിറ്റോസിൻ) നൽകലും നേരത്തെയുള്ള പൊക്കിൾക്കൊടി ക്ലാമ്പിംഗും അടങ്ങുന്നതാണ് പ്രതിരോധം. പ്രസവശേഷം ഗർഭപാത്രം സങ്കോചിക്കാതെ വരുമ്പോൾ, പ്രസവാനന്തര രക്തസ്രാവം സാധാരണയായി യൂട്രസ് അറ്റോണി മൂലമാണ് സംഭവിക്കുന്നത്.
രോഗനിർണ്ണയ മാനദണ്ഡങ്ങളിലെയും മാനുഷിക വ്യതിയാനങ്ങളുടേയും പൊരുത്തക്കേടുകളുടെ ഫലമായി, പ്രസവപ്രക്രിയ മന്ദഗതിയിലാകുമ്പോഴോ പൂർണ്ണമായി നിലയ്ക്കുമ്പോഴോ ഉള്ള അവസ്ഥകളുമായി ബന്ധപ്പെട്ട മാതൃ-ഗർഭപിണ്ഡ മരണത്തെക്കുറിച്ചുള്ള ഡാറ്റയിൽ വലിയ വ്യത്യാസമുണ്ട്.
മനഃശാസ്ത്രപരമായ വശങ്ങൾ
പല സ്ത്രീകളും സ്വാഭാവിക ജനനം വഴിയുള്ള ശാക്തീകരണത്തെ പരിഗണിക്കുകയും, ഇത് ജനന പ്രക്രിയയിൽ സ്ത്രീകൾക്ക് കൂടുതൽ നിയന്ത്രണം നൽകുന്നുവെന്നു വിശ്വസിക്കുകയും ചെയ്യുന്നു. ജനിച്ചയുടനെ ഒരു അമ്മയും നവജാതശിശുവും തമ്മിലുള്ള ചർമ്മ-ചർമ്മ സമ്പർക്കം അമ്മയ്ക്കും കുഞ്ഞിനും പ്രയോജനകരമാണെന്ന് പഠനങ്ങൾ കാണിക്കുന്നു. ലോകാരോഗ്യ സംഘടന നടത്തിയ ഒരു അവലോകനത്തിൽ, ജനനശേഷം അമ്മമാരും കുഞ്ഞുങ്ങളും തമ്മിലുള്ള ചർമ്മ-ചർമ്മ സമ്പർക്കം കരച്ചിൽ കുറയ്ക്കുകയും അമ്മ-ശിശു ഇടപെടൽ മെച്ചപ്പെടുത്തുകയും അമ്മമാരെ വിജയകരമായി മുലയൂട്ടാൻ സഹായിക്കുകയും ചെയ്യുന്നു എന്ന് പറയുന്നു. നവജാതശിശുക്കൾ ജനിച്ച് ആദ്യത്തെ രണ്ട് മണിക്കൂറുകളിൽ അമ്മയുമായി ബന്ധം സ്ഥാപിക്കാൻ അനുവദിക്കണമെന്ന് അവർ ശുപാർശ ചെയ്യുന്നു, ആ കാലഘട്ടത്തിൽ അവർ ആദ്യകാല ജീവിതത്തിന്റെ തുടർന്നുള്ള മണിക്കൂറുകളേക്കാൾ കൂടുതൽ ജാഗ്രത പുലർത്തുന്നു.
മെഡിക്കൽ ഇടപെടലിന്റെ വ്യാപനം
2021-ൽ ആഗോളതലത്തിൽ നടന്ന 80% ജനനങ്ങളും യോനിയിലൂടെയുള്ള പ്രസവങ്ങളാണ്, സബ്-സഹാറൻ ആഫ്രിക്കയിലെ 95% മുതൽ കരീബിയൻ പ്രദേശങ്ങളിൽ 45% വരെ നിരക്ക് വ്യത്യാസപ്പെടുന്നു. ലോകാരോഗ്യ സംഘടനയുടെ റിപ്പോർട്ട് അടിസ്ഥാനപ്പെടുത്തിയുള്ള 2010 വരെയുള്ള കണക്കുകൾ പ്രകാരം ഇന്ത്യയിൽ സിസേറിയൻ പ്രസവങ്ങളുടെ വ്യാപനം 8.5 ശതമാണമാണ്.
2019-ൽ യുണൈറ്റഡ് സ്റ്റേറ്റ്സിലെ 70% ജനനങ്ങളും സ്വാഭാവിക പ്രസവങ്ങളായിരുന്നു. 2007-ൽ യുഎസിൽ: 93% അമ്മമാരും ഇലക്ട്രോണിക് ഗർഭപിണ്ഡ നിരീക്ഷണം ഉപയോഗിച്ചു; 63% എപ്പിഡ്യൂറലുകൾ ഉപയോഗിക്കുന്നു; 55% പേർക്ക് മെംബ്രെൻ റപ്ചർ സംഭവിച്ചു; ലേബർ പുരോഗതിയെ ഉത്തേജിപ്പിക്കുന്നതിനായി 53% പേർ ഓക്സിടോസിൻ സ്വീകരിച്ചു; കൂടാതെ 52% പേർക് എപ്പിസോടോമി ചെയ്തു.
വിമർശനങ്ങൾ
സിസേറിയൻ ഒഴിവാക്കി സ്വാഭാവിക പ്രസവം ചെയ്യാൻ പ്രേരിപ്പിക്കുക വഴി പല തരത്തിലുള്ള അപകടങ്ങളും സംഭവിച്ചിട്ടുണ്ട്.
അവലംബം
വർഗ്ഗം:പ്രസവം
100 മില്യൺ ബിസി
2008 ൽ ഇറങ്ങിയ ഒരു അമേരിക്കൻ ആക്ഷൻ ചലച്ചിത്രം ആണ് 100 മില്യൺ ബിസി. ദി അസ്യലും സ്റ്റുഡിയോ ആണ് ഇതിന്റെ നിർമാതാക്കൾ.
കഥ
നേവിയുടെ ഒരു കൂട്ടം ആളുക്കൾ സമയ യാത്ര നടത്തുന്നതും തുടക്ക ക്രിറ്റേഷ്യസ് കാലത്ത് എത്തുന്നതും റ്റിറാനോസോറസ് റെക്സ് ഉൾപ്പെടെ ഉള്ള ദിനോസറുകൾ ഇവരെ വക വരുത്തുന്നതും ആണ് ഇതിവൃത്തം.
പുറത്തേക്കുള്ള കണ്ണികൾ
വർഗ്ഗം:ദിനോസർ ചലച്ചിത്രങ്ങൾ വർഗ്ഗം:2008-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:അമേരിക്കൻ ചലച്ചിത്രങ്ങൾ